text:
SIPHAKULA KOOVIMBA BETHU
“Akukho Ndlela Imbi Okanye Inde”
NGE-26 KAMATSHI 1937, amadoda amabini adinwe eyimfe angena eSydney, eOstreliya ethe chu ngemoto yawo emdaka. Ukususela oko emke kunyaka odlulileyo kweso sixeko, ahambe umgama ongaphezu kweekhilomitha eziyi-19 300 ukutyhutyha ezinye zendawo ezisemaphandleni nezingumqwebedu zelo lizwe. La madoda yayingengomadela-kufa okanye abakhenkethi. UArthur Willis noBill Newlands yayingoovulindlela ababini abakhutheleyo, ibe babezimisele ukushumayela iindaba ezilungileyo zoBukumkani BukaThixo kwimimandla esemagqagaleni yaseOstreliya.
Iqaqobana laBafundi BeBhayibhile * eOstreliya, ngamaxesha amaninzi, lalishumayela kwizixeko nakwiidolophu eziselunxwemeni kwada kwangasekupheleni kweminyaka yoo-1920. Imimandla esembindini isemagqagaleni kwaye ingumqwebedu, ibe ingaphezu kwesiqingatha seMerika ngobukhulu. Nangona kunjalo, abazalwana babesazi kakuhle ukuba abalandeli bakaYesu bamele banikele ubungqina ngaye “nakwezona nxalenye zikude zomhlaba,” kuquka nasemagqagaleni apho eOstreliya. (IZe.1:8) Kodwa babeza kuwenza njani umsebenzi omkhulu kangako? Babezimisele ukwenza konke okusemandleni abo, benokholo lokuba uYehova uza kuwusikelela umgudu wabo.
OOVULINDLELA BAQALISA UKUSHUMAYELA
Ngo-1929, amabandla aseQueensland naseNtshona yeOstreliya enza iiveni eziliqela ukuze akwazi ukufikelela imimandla ephakathi. Ezi veni zazisetyenziswa ngoovulindlela abakwaziyo ukuqhuba kwiimeko ezimbi nabakwaziyo ukuzilungisa. Baya kwiindawo ezininzi ekungazange kwashunyayelwa kuzo ngaphambili.
Oovulindlela ababengakwazi ukuba nazo babesiya ngeebhayisekile kwimimandla ethe qelele. Ngokomzekelo, ngo-1932 uBennett Brickell owayeneminyaka eyi-23, wathatha uhambo lweenyanga ezintlanu esiya kushumayela kwimimandla ekumntla welo lizwe, esuka eRockhampton eQueensland. Wayephethe impahla, ukutya, iingubo neencwadi ezininzi kulo bhayisekile. Xa amavili ebhayisekile agugayo, waqhubeka nohambo enethemba lokuba uYehova uya kumkhokela. Wayityhala ibhayisekile kangangeekhilomitha eziyi-320 kwindawo apho kwakukhe kwafa abantu ngenxa yokunxanwa. Kwiminyaka eyi-30, uMzalwan’ uBrickell wahamba iikhilomitha ezininzi etyhutyha lonke elo laseOstreliya ngebhayisekile, ngesithuthuthu nangemoto. Waqalisa ukushumayela kubantu boMthonyama yaye wancedisa ekusekeni amabandla amatsha, ibe wayesaziwa kwaye ehlonelwa kwezo ndawo.
UKOYISA IINGXAKI
IOstreliya yenye yeendawo ezinabantu abambalwa emhlabeni, ingakumbi kwiindawo zalapho ezisemagqagaleni. Nakuba kunjalo, abantu bakaYehova bazimisela ukufumana abantu nakwezona ndawo zisemagqagaleni.
UStuart Keltie noWilliam Torrington abangoovulindlela babezimisele ngeyona ndlela. Ngo-1933, banqumla kwiSimpson Desert, intlango eyayinesanti eninzi, besiya kushumayela kwidolophu iAlice Springs, ekumbindi welo lizwe. Xa bophukelwa yimoto kwafuneka bayishiye apho, waza uMzalwan’ uKeltie, owayenomlenze ofakelweyo, waqhubeka eshumayela ehamba ngenkamela! Ngenxa yokuba babezimisele, aba vulindlela bafumana imiphumo emihle xa badibana nomphathi wehotele eWilliam Creek, kwisiporo sikaloliwe. Lo mphathi wehotele, uCharles Bernhardt, kamva wayamkela inyaniso, wathengisa ihotele, waza waba nguvulindlela iminyaka eyi-15 eyedwa kwiindawo ezingumqwebedu nezisemagqagaleni zalapho eOstreliya.
Oovulindlela bangaphambili kwakufuneka babe nesibindi bomelele ukuze boyise iingxaki ababa nazo. Kuhambo lwabo lokuya kushumayela emagqagaleni eOstreliya, uArthur Willis noBill Newlands, ekuthethwe ngabo ngaphambili, bahamba nzima kangangeeveki ezimbini iikhilomitha eziyi-32, kuba kwakuludaka nje kuloo ntlango ngenxa yezikhukula. Ngamanye amaxesha, bebile xhopho bubushushu babetyhala iveni ukuze iqabele kwiinduli zesanti, baze banqumle kwiintlambo ezinamatye. Xa bophukelwe yiveni, phofu yayisophuka qho, babehamba ngeenyawo okanye ngebhayisekile iintsuku eziliqela besiya kwidolophu ekufutshane, baze balinde iiveki kufike izinto zokuyilungisa. Nangona kwakukho loo mahla-ndinyuka, babengajongi ngemva. UArthur Willis, washwankathela amazwi akwimagazini ethi The Golden Age, ngelithi: “Kumangqina akhe akukho ndlela imbi okanye inde.”
UCharles Harris ekudala enguvulindlela wathi ukuba yedwa nokuva ubunzima emagqagaleni kwamnceda wasondela ngakumbi kuYehova. Wongeza ngelithi: “Kulunge gqitha ukuphila ubomi bakho unezinto eziphathekayo ezimbalwa kangangoko kunokwenzeka. Ukuba uYesu wayekulungele ukulala phandle xa kuyimfuneko, ngoko sifanele sikuvuyele ukwenza kanye oko ukuba isabelo sethu sifuna njalo.” Ibe yiloo nto kanye eyenziwa ngoovulindlela abaninzi. Ngenxa yokungadinwa kwabo, ngoku iindaba ezilungileyo zityhutyhe lonke ilizwe, kwaza kwancedwa abantu abangenakubaleka bakwazi ukumela uBukumkani BukaThixo.
^ isiqe. 4 Ngo-1931 aBafundi BeBhayibhile babizwa ngokuba ngamaNgqina KaYehova.


c: text/html

text:
IMBONISELO NO. 1 2017
Unokufumana Okuninzi Xa Ufunda IBhayibhile
UCINGA NTONI?
Ngaba iBhayibhile iphelelwe lixesha? Okanye ngaba isabalulekile? Yona ngokwayo ithi: “Sonke iSibhalo siphefumlelwe nguThixo kwaye siyingenelo.”
Le Mboniselo inemizekelo yobulumko obufumaneka eBhayibhileni namacebiso endlela enokukunceda ngayo xa uyifunda.
Kutheni Kufuneka Ufunde IBhayibhile?
Bancedakale njani abaninzi ngokufunda iBhayibhile?
Ndinokwenza Njani Ukuze Ndiqalise?
La macebiso mahlanu anokwenza kube lula ukufunda iBhayibhile ibe konwabise.
Yintoni Enokwenza Ube Nomdla Wokuyifunda?
Iinguqulelo, iteknoloji, izixhobo, neendlela ezahlukeneyo zokwenza ukufunda iBhayibhile kuhlaziye.
IBhayibhile Inokubuphucula Njani Ubomi Bam?
Le ncwadi yakudala inecebiso elinokuba negalelo elikhulu ebomini bakho.
Ndandingafuni Ukufa!
UYvonne Quarrie wakhe wabuza wathi, “Kutheni ndilapha?” Impendulo yabutshintsha ubomi bakhe.
“Wayemkholisa UThixo”
Ukuba wondla intsapho yakho okanye awukwazi ukumela inyaniso, unokufunda lukhulu kukholo lukaEnoki.
Ngaba Kukungaqondi Nje?
Kubaluleke kakhulu oko kuseBhayibhileni ukuba singangakuqondi. Singakuqonda njani?
Ithini IBhayibhile?
IBhayibhile ayithethi ngezinto ezibangela ububi nje kuphela, kodwa ithetha nangendlela eziza kuphela ngayo.
Izinto Ezingakumbi Ezifumaneka Kwi-intanethi
Ngaba IBhayibhile Ithetha Iziphikisa?
Hlolisisa iivesi ekuthiwa zithetha ziziphikisa uze ufumane eyona nyaniso ngazo.

robotstxt: allowed

filter: keep


text:
OKWENZEKA EHLABATHINI
Makhe Sithethe NgeAsia
IAsia lelona lizwekazi linabantu abaninzi emhlabeni. ITshayina neIndiya zizodwa nje zinabantu abangaphezu kwesithathu sabantu abakhoyo emhlabeni. Ziziphi iingxaki ejamelene nazo iAsia ekufundiseni nasekukhuseleni abemi bayo?
Ulwazi Luyabakhusela Abantwana
Ngokutsho kwabasemthethweni eTshayina, abantwana baba sesichengeni sokuxhatshazwa xa abazali babo bengabafundisi ngesondo ngoxa besebancinane. Iinkundla zamatyala eTshayina zifumene izimangalo ezimalunga ne-8 000 zokuxhatshazwa kwabantwana ngokwesondo kule minyaka mine idluleyo. Uprofesa wezomthetho kwiYunivesithi iNormal eseBeijing uthi, abantwana “basesichengeni ibe baxhatshazwa lula. Kubalulekile ukuba bafundiswe ngako ukuze bakhuselwe ekuxhatshazweni.”
OKUTHETHWA YIBHAYIBHILE: Abazali abalumkileyo bafundisa abantwana babo indlela abanokuzikhusela ngayo “emntwini othetha izinto ezigwenxa.”—IMizekeliso 2:1, 10-12.
UKUFA KWABANTU EMVA KWENKANYAMBA
Kuhlolisiso oluye lwenziwa kufunyaniswe ukuba inani leemveku ezingamantombazana ezifayo kwisithuba sonyaka emva kwenkanyamba kwiiPhilippines, liliphinda kayi-15 inani labantu ababulewe yinkanyamba uqobo. Kuqikelelwa ukuba oku kubangelwa kukunqaba kwemisebenzi emva kokuhlasela kwenkanyamba, iindleko zokwakha izakhiwo ezidilikileyo, nokunganyanyekelwa kweemveku ezingamantombazana ngokutya nangamayeza.
OKUTHETHWA YIBHAYIBHILE: ‘Yahlulela olambileyo isonka sakho, ungenise abantu abaxhwalekileyo nabangenamakhaya endlwini yakho, uze umambese ohamba ze.’—Isaya 58:7.
UKUZIBULALA KWABANTU ABADALA KUMZANTSI KOREA
Kubantu abaye bazibulala kuMzantsi Korea ngo-2011, abangaphezu kwe-25 pesenti kubo baneminyaka eyi-65 ubudala nangaphezulu. Abanye abaphengululi bathi ingxaki kukungakhathalelwa kwabantu abadala nokudodobala kwezoqoqosho, phantse i-50 pesenti yabantu abadala abakuMzantsi Korea ithwaxwa yindlala. Ngoku, bambalwa gqitha abantu bakuMzantsi Korea abasabambelele kwinto yokuba abazali abalupheleyo bamele banyanyekelwe ngabantwana babo.
OKUTHETHWA YIBHAYIBHILE: “Beka uyihlo nonyoko.”—Efese 6:2.


text:
Ngaba Ngokwenene UThixo Uwakhathalele Amabhinqa?
“Ngumfazi owonayo, yaye ngoku sonke siyafa ngenxa yakhe.”—INCWADI ENGAPHEFUMLELWANGA, YENKULUNGWANE YESIBINI NGAPHAMBI KWEXESHA ELIQHELEKILEYO.
“Uye [ibhinqa] wavulela umtyholi ithuba: ubangele [ibhinqa] ukuba kutyiwe kumthi owalelweyo: ungowokuqala [ibhinqa] ukwaphula umthetho wobuthixo . . . wonise [ibhinqa] indoda engumfanekiso kaThixo.”—UTERTULLIAN, ON THE APPAREL OF WOMEN, YENKULUNGWANE YESIBINI KWIXESHA ELIQHELEKILEYO.
EZI vesi azikho eBhayibhileni. Kangangeenkulungwane, bezisetyenziselwa ukuthethelela ukucalulwa kwamabhinqa. Unanamhla oku, abanye oofunz’ eweni basacaphula imibhalo yonqulo ukuze baxhase ukuphathwa kakubi kwamabhinqa, belilisela ngelokuba amabhinqa afanele abekwe ityala ngazo zonke iingxaki zoluntu. Ngaba ngokwenene uThixo wayefuna amabhinqa abe zizifologu zamadoda? Ithini iBhayibhile? Makhe sizivele.
Ngaba amabhinqa aqalekisiwe nguThixo?
Akunjalo. Endaweni yoko, ‘yinyoka yantlandlolo, leyo ibizwa ngokuba nguMtyholi’ ‘eyaqalekiswayo.’ (ISityhilelo 12:9; Genesis 3:14) Xa uThixo wathi uAdam wayeza ‘kumlawula’ umfazi wakhe, wayengathi uAdam makayigagamele inkosikazi yakhe. (Genesis 3:16) Kunoko, uThixo wayechaza imiphumo ebuhlungu eyayiza kubangelwa sisono ababesenzile.
Ngenxa yoko, ukuphathwa kakubi kwamabhinqa kungumphumo wesono umntu anaso, kungekhona intando kaThixo. IBhayibhile ayiyixhasi kwaphela ingcamango yokuba amabhinqa amele axhatshazwe ngamadoda ukuze kucanyagushelwe isono santlandlolo.—Roma 5:12.
Ngaba UThixo walidala ibhinqa langaphantsi Kune ndoda?
Akunjalo. IGenesis 1:27 ithi: “UThixo wamdala umntu ngokomfanekiso wakhe, wamdala ngokomfanekiso kaThixo; wadala indoda nebhinqa.” Ngoko ke, kwasekuqaleni, abantu—indoda nebhinqa—badalwa bakwazi ukuvelisa iimpawu uThixo anazo. Nangona uAdam noEva babenziwe bahluka ngomzimba nangeemvakalelo, bobabini banikwa imiyalelo efanayo yaye benamalungelo alinganayo phambi koMenzi wabo.—Genesis 1:28-31.
Ngaphambi kokuba uEva adalwe, uThixo wayethe: “Ndiza kumenzela [uAdam] umncedi oza kuba ngumphelelisi wakhe.” (Genesis 2:18) Ngaba igama “umphelelisi” lithetha ukuba ibhinqa lingaphantsi kune ndoda? Akunjalo, kuba eli gama lesiHebhere likwathetha “umncedi” okanye “ukuncedisa” indoda. Khawucinge ngogqirha kunye nomongikazi oncedisayo xa kusenziwa utyando. Ngaba ugqirha angawenza yedwa loo msebenzi? Kungangenkankulu! Ngaba ngugqirha oyena mntu ubalulekileyo kuba inguye owenza utyando? Akunjalo. Ngokufanayo, uThixo wadala indoda nebhinqa ukuze basebenzisane, kungekhona ukuba bakhuphisane.—Genesis 2:24.
Yintoni Ebonisa Ukuba uThixo Uwakhathalele Amabhinqa?
Ebona kusengaphambili oko kwakuza kwenziwa yindoda enesono, uThixo wazichaza iindlela aza kuwakhusela ngazo amabhinqa. Ethetha ngoMthetho kaMoses, owaqalisa ukusebenza ngenkululngwane ye-16 ngaPhambi kweXesha Eliqhelekileyo, uLaure Aynard umbhali wencwadi ethi La Bible au féminin (IBhayibhile Ngabasetyhini), uthi: “Amaxesha amaninzi, xa umnqophiso woMthetho uthetha ngebhinqa, uyalikhusela.”
Ngokomzekelo, umnqophiso woMthetho uyalela ukuba bahlonelwe bobabini, umama notata. (Eksodus 20:12; 21:15, 17) Kwakhona wawufuna bacingelwe abafazi abakhulelweyo. (Eksodus 21:22) Nanamhlanje, le mithetho kaThixo isahamba yodwa xa ithelekiswa namalungelo abandezwa amabhinqa kumazwe amaninzi. Kodwa kukho okungakumbi.
UMthetho Obonisa Indlela UThixo Awajonga Ngayo Amabhinqa
UMthetho owanikwa uhlanga lakwaSirayeli nguYehova uThixo wanceda bonke abantu—amadoda namabhinqa—basempilweni, baziphatha kakuhle baza banolwalamano oluhle noThixo. Logama nje lwaluphulaphula yaye luthobela, olo hlanga lwaluza kuba “ngaphezu kwazo zonke ezinye iintlanga zomhlaba.” (Duteronomi 28:1, 2) Babenayiphi indima abafazi phantsi koMthetho? Khawuhlolisise ezi nkalo zilandelayo.
1. Inkululeko elalinayo. Ngokwahlukileyo kumabhinqa ezinye iintlanga zamandulo, ibhinqa elingumSirayeli lalinenkululeko. Nangona indoda yayinikwe indima yokuba yintloko yekhaya, umfazi owayethenjwa ngokupheleleyo yindoda yakhe, ‘wayecinga ngentsimi aze ayizuze’ yaye ‘wayetyala isidiliya.’ Ukuba wayenabo ubuchule bokusonta nokuluka, wayekwazi ukuvula elakhe ishishini. (IMizekeliso 31:11, 16-19) KuMthetho kaMoses amabhinqa ayenamalungelo.
KuSirayeli wamandulo, amabhinqa ayekhululekile ukuba azakhele ubuhlobo noThixo. IBhayibhile ithetha ngoHana, owathandaza kuThixo waza wenza nesifungo. (1 Samuweli 1:11, 24-28) Ibhinqa lesixeko saseShunem lalidla ngokuya kuthetha nomprofeti uElisha ngeemini zeSabatha. (2 Kumkani 4:22-25) Amabhinqa anjengoDebhora noHulida, akhethwa nguThixo ukuba abe ngabagwebi okanye abaprofetikazi. Okubangel’ umdla, kukuba amadoda aziwayo nababingeleli babekulungele ukuya kucela icebiso kula mabhinqa.—ABagwebi 4:4-8; 2 Kumkani 22:14-16, 20.
2. Imfundo. Ekubeni nawo ayebandakanyekile kumnqophiso woMthetho, amabhinqa ayebakho xa kufundwa uMthetho ukuze aphulaphule, nto leyo eyayiwavulela ithuba lokuba afunde. (Duteronomi 31:12; Nehemiya 8:2, 8) Ayefumana noqeqesho ukuze akwazi ukuba nenxaxheba kwiinkalo ezithile zonqulo. Ngokomzekelo, amanye amabhinqa ‘ayekhonza’ emnyangweni wentente yokuhlangana, ngoxa amanye ayesekwayareni kunye namadoda.—Eksodus 38:8; 1 Kronike 25:5, 6.
Amanye amabhinqa ayenolwazi nobuchule bokuqhuba ishishini eliphumelelayo. (IMizekeliso 31:24) Ngokwahlukileyo kwezinye iintlanga zelo xesha—apho yayiba ngutata kuphela owayefundisa oonyana bakhe—umfazi ongumSirayeli wayencedisa ekufundiseni abantwana abangamakhwenkwe de babe badala. (IMizekeliso 1:8; 31:1) Licacile elokuba amabhinqa amandulo akwaSirayeli ayefundile.
3. Intlonipho. IMithetho Elishumi yatsho ngokucacileyo yathi: “Beka uyihlo nonyoko.” (Eksodus 20:12) Kwimizekeliso kaKumkani uSolomon owayesisilumko, sifunda oku: “Yiphulaphule, nyana wam, ingqeqesho kayihlo, ungawushiyi umthetho kanyoko.”—IMizekeliso 1:8.
EMthethweni kwakukho iinkcukacha ngendlela yokuziphatha phakathi kwabantu abangatshatanga, ezibonisa ukuhlonitshwa komntu obhinqileyo. (Levitikus 18:6, 9; Duteronomi 22:25, 26) Indoda elungileyo kwakufuneka iqonde ukuba inkosikazi yayo inezinto engenakukwazi ukuzenza ngenxa yendlela edalwe ngayo.—Levitikus 18:19.
4. Ilungelo lokukhuselwa. KwiLizwi lakhe, uYehova uzichaza ‘njengoYise wamakhwenkwe engenayise nomgwebi wabahlolokazi.’ Ngamany’ amazwi, wayenguMkhuseli wamalungelo abo bangenabayeni okanye ootata. (INdumiso 68:5; Duteronomi 10:17, 18) Ngesinye isihlandlo uYehova wangenelela xa omnye umhlolokazi womprofeti waphathwa kakubi ngumntu obolekisayo. UYehova wenza ummangaliso ukuze alondoloze loo mhlolokazi ukuze ahlale enesidima.—2 Kumkani 4:1-7.
Ngaphambi kokuba amaSirayeli angene kwiLizwe lesiThembiso, enye intloko-ntsapho egama linguTselofehadi yafa ingenaye unyana. Ngenxa yoko, iintombi zayo ezintlanu zacela kuMoses ukuba zinikwe “ilifa” kwiLizwe lesiThembiso. Kodwa, uYehova wenza okungakumbi kunesicelo sazo. Wathi kuMoses: ‘Zinike ilifa phakathi kwabazalwana bakayise, ulidlulisele kuzo ilifa likayise.’ Ukususela ngelo xesha ukuya phambili, amabhinqa akwaSirayeli afumana ilifa looyise awayenokulidlulisela kwinzala yawo.—Numeri 27:1-8.
Ukugqwethwa Kwendlela UThixo Awajonga Ngayo Amabhinqa?
Phantsi koMthetho kaMoses, amabhinqa ayephathwa ngembeko, yaye amalungelo awo ayehlonitshwa. Noko ke, ukususela ngenkulungwane yesine ngaPhambi kweXesha Eliqhelekileyo ukuya phambili, ubuYuda baphenjelelwa ngamaGrike, awayewajongela phantsi amabhinqa.—Funda ibhokisi enomxholo othi “Ukucalulwa Kwamabhinqa Kwiincwadi Zamandulo.”
Ngokomzekelo, imbongi engumGrike uHesiod (wenkulungwane yesibhozo ngaPhambi kweXesha Eliqhelekileyo) yabek’ ityala amabhinqa ngazo zonke iingxaki ezithwaxa uluntu. Kwincwadi yakhe ethi Theogony, uthetha “ngohlanga lwamabhinqa olubangela inkathazo phakathi kwamadoda.” Yathandwa gqitha le ngcamango ngamaYuda ngenkulungwane yesibini ngaPhambi kweXesha Eliqhelekileyo. ITalmud, eyaqaliswa ukubhalwa ngenkulungwane yesibini kwiXesha Eliqhelekileyo ukuya phambili, yawalumkisa yathi amadoda: “Musani ukuncokola kakhulu namabhinqa, njengoko ukwenjenjalo kuya kunikhokelela ekuziphatheni kakubi.”
Ukutyhubela iinkulungwane, oku kugqwaliswa kwamabhinqa kwaya kukhula phakathi kwamaYuda. Ngemihla kaYesu, ayengavunyelwa ukuba agqithe kwiNtendelezo Yabafazi. Kwizindlu zesikhungu amabhinqa ayehlala wodwa, kwaye yayingamadoda abona bantu babefundiswa. ITalmud icaphula omnye uRabhi esithi: “Nabani na ofundisa intombi yakhe iTorah [uMthetho] akayazi into ayenzayo.” Ngokugqwetha indlela uThixo awajonga ngayo amabhinqa, iinkokeli zonqulo zamaYuda zabethelela emadodeni ingcamango yokuwajongela phantsi amabhinqa.
Xa wayelapha emhlabeni uYesu wayibona le mpatho, neyayendele nzulu kwizithethe zamaYuda. (Mateyu 15:6, 9; 26:7-11) Ngaba ezo mfundiso zayiphembelela indlela awayewaphatha ngayo amabhinqa? Singafunda ntoni thina kwindlela awayewaphatha ngayo nakwisimo sakhe sengqondo? Ngaba ubuKristu bokwenyaniso buye bazisa isiqabu kubantu basetyhini? Inqaku elilandelayo liza kuyiphendula le mibuzo.
Funda Okungakumbi
Amabhinqa—UThixo Uwaphatha Ngembeko Nangesidima
Yintoni esinokuyifunda kwindlela uYesu awayewaphethe nawayewajonga ngayo amabhinqa?
Luza Kuphela Nini Ucalucalulo Emhlabeni?
Imizekelo yokoqobo ibonisa indlela iBhayibhile ebanceda ngayo abantu beyeke ukuba nocalucalulo. Luya kupheliswa nini ngokupheleleyo?


text:
INQAKU ELINGUMXHOLO | UKWENZA IMIKHWA YAKHO IBE MIHLE
1. Sebenzisa Ingqondo
Usenokufuna ukutshintsha yonke into ngexesha elinye. Uzixelela oku, ‘Yabona, kule veki ndiza kuyeka ukutshaya, ukuthuka nokulala ebusuku kakhulu, ndiqalise ukujima, ukutya kakuhle nokufowunela utat’ omkhulu nomakhulu.’ Ngokuqinisekileyo ukuzama ukwenza yonke into ngexesha elinye kubangela ukuba ungabi senza nenye yazo!
UMGAQO WEBHAYIBHILE: “Bunabathozamileyo ubulumko.”—IMizekeliso 11:2.
Umntu othozamileyo uyazazi izinto anokukwazi ukuzenza nangenakuzenza. Uyaqonda ukuba ixesha analo lilinganiselwe, ngokunjalo namandla nezinto anazo. Ngoko, kunokuba afune ukutshintsha yonke into ngexesha elinye, uzitshintsha ngokuthe ngcembe.
Ngokuqinisekileyo ukuzama ukwenza yonke into ngexesha elinye kubangela ukuba ungabi senza nenye yazo!
OKO UNOKUKWENZA
Zamana nomkhwa omnye okanye emibini ngexesha. Ezi ziindlela zokukwenza oku ibe zisenokukunceda:
Yenza uludwe lwemikhwa elungileyo ofuna ukuba nayo nolwemikhwa emibi ofuna ukwahlukana nayo. Bhala yonke imikhwa ocinga ngayo.
Yilandelelanise imikhwa ekuludwe lwakho ngokubaluleka kwayo.
Khetha imikhwa embalwa—mhlawumbi omnye okanye emibini kuludwe ngalunye, uze uzame ukuba nayo okanye ukwahlukana nayo. Emva koko yiya komnye okanye emibini elandelayo kuludwe ngalunye.
Unokukukhawulezisa oku ngokuvala isikhewu somkhwa ombi ngolungileyo. Ngokomzekelo, ukuba kuludwe lwemikhwa emibi ubhale ukuba ubukela kakhulu umabonwakude waza kweyemikhwa elungileyo wabhala ukuba ufuna ukunxulumana nabantu obathandayo, usenokugqiba koku: ‘Endaweni yokuba ndivule umabonwakude ndisafika nje endlini, ndiza kufowunela umhlobo okanye isizalwana sikhe sincokole.’


text:
Ukujamelana Neengxaki Zokuyeka Ukuya Exesheni
“Intliziyo yam yayivele ibe buhlungu ndingenziwanga nto. Ndandikhala ndide ndicinge ukuba ndishiywa ziingqondo.”
—URondro * oneminyaka eyi-50.
“Uvuka ekuseni indlu yakho ithe saa. Awuziboni izinto zakho. Izinto ebekukade kulula ukuzenza ngoku zinzima, awusazi isizathu.”
—UHanta oneminyaka eyi-55.
LA MABHINQA ayengaguli. Kunoko kwakusenzeka utshintsho emizimbeni yawo, ayeyeka ukuya exesheni nokufumana abantwana. Ukuba ulibhinqa, ngaba sele uza kuyeka? Ngaba sele uyekile? Enoba ukweyiphi imeko kwezi, xa wena nabo ubathandayo nisazi konke okwenzekayo xa umntu eyeka ukuya exesheni, uya kukwazi ukujamelana neengxaki osenokudibana nazo.
Ukuyeka Ukuya Exesheni
Ukuyeka ukuya exesheni kuthetha ixesha laxa sele uza kuyeka naxa sele uyekile. *
Amabhinqa amaninzi aqalisa ukuyeka xa ekwiminyaka ephakathi kweyi-40 neyi-49, ukanti amanye xa ekwiminyaka ephakathi kweyi-60 neyi-69. Kwezinye iimeko ukuya exesheni kuyeka kancinci kancinci. Ngenxa yokutshintshatshintsha okwenzeka emzimbeni webhinqa, lisenokungayi exesheni kwezinye iinyanga, lophe ngamaxesha angaqhelekanga okanye lophe kakhulu. Iqaqobana lamabhinqa livele liyeke.
IMenopause Guidebook ithi: “Ibhinqa ngalinye liyeka ngendlela yalo ukuya exesheni. Eyona nto idla ngokukhathaza kukuba nesifuthufuthu esigqithiseleyo (hot flush), esisenokulandelwa kukugodola.” Oku kusenokukwenza ungalali kakuhle, uze utyhafe. Kuthatha ixesha elingakanani? Ngokutsho kweThe Menopause Book, “amanye amabhinqa aba nesi sifuthufuthu kangangonyaka okanye emibini xa eyeka ukuya exesheni. Kwamanye sibakho kangangeminyaka, bambalwa kakhulu esibakho ngamaxesha athile ubomi babo bonke.” *
Ngenxa yolu tshintsho, ibhinqa lisenokuba noxinezeleko, uthi ubuligqibele lonwabile ulibone seliqumbile, nto leyo ebangela ukuba likhale, lingakwazi ukunikel’ ingqalelo okanye lilibale msinya. Nokuba kunjalo, iThe Menopause Book ithi, “ayinakufane yenzeke into yokuba ibhinqa elinye libe nazo zonke ezi zinto.” Amanye aba neengxaki ezimbalwa okanye zingabikho kwaphela.
Unokujamelana Njani Nale Meko?
Ukutshintsha indlela yokuphila kunokuzinciphisa ezi ngxaki. Ngokomzekelo, abo batshayayo banokuliyeka icuba. Amanye amabhinqa aye ancedwa kukutshintsha indlela atya ngayo, njengokungayi kakhulu okanye bade bayeke ezinxilisayo, izinto ezinecaffeine nokutya okunezinongo okanye okuneswekile eninzi, zinto ezo ezinokubangela isifuthufuthu esigqithiseleyo. Kubalulekile ukutya kakuhle.
Nokujima kungakunceda ekwehliseni ezi ngxaki. Ngokomzekelo, kunokukunciphisa ukuphuthelwa kuze kukuncede usoloko wonwabile, komeleze amathambo kuze kuphucule nempilo yakho. *
Thetha Ngengxaki Yakho
URondro ocatshulwe ngasentla uthi: “Sukufela ngaphakathi, ukuba uzityand’ igila kubantu obathandayo kuya kubanceda nabo bangamangali xa bebona nantoni na eyenzekayo kuwe.” Basenokuba nomonde kuba beyiqonda ingxaki yakho. Eyoku-1 kwabaseKorinte 13:4 ithi: “Uthando lunomonde yaye lunobubele.”
Amanye amabhinqa aquka lawo asentlungwini yokuba engazukuba nabantwana ancedwa kukuthandaza. IBhayibhile iyasiqinisekisa: ‘UThixo usithuthuzela kuyo yonke imbandezelo yethu.’ (2 Korinte 1:4) Enye into ethuthuzelayo kukwazi ukuba iingxaki ezibangelwa kukuyeka ukuya exesheni ziyadlula. Emva kwazo, amabhinqa aqhubeka eyikhathalele impilo yawo anokuphinda abe semandleni aze anandiphe eminye iminyaka emininzi.
^ isiqe. 2 Amagama atshintshiwe.
^ isiqe. 6 Oogqirha bathi kunokuthiwa ibhinqa liyekile ukuya exesheni xa lingayanga iinyanga eziyi-12 zilandelelana.
^ isiqe. 8 Zikho nezinye izigulo ezifana nesifo sedlala lengqula, ukosuleleka zizifo ezithile namanye amayeza anokubangela isifuthufuthu esingaqhelekanga. Kuya kuba bubulumko ukuqiniseka ukuba asibangelwa yenye yezo zinto ngaphambi kokuba uthi sibangelwa kukuyeka ukuya exesheni.
^ isiqe. 12 Oogqirha banceda izigulane zabo eziyekayo ukuya exesheni ngokuzinika amayeza ahlukahlukeneyo afana nalawo anceda iihormones, iipilisi ezinezondlo ezifumaneka ekutyeni neziphelisa uxinezeleko. UVukani! akancomeli uhlobo oluthile lonyango.


text:
IZINTO EZINOKWENZIWA KUNQULO LWENTSAPHO
IZINTO EZINOKWENZIWA KUNQULO LWENTSAPHO
Indlela UYehova Asomeleza Ngayo
ABAGWEBI ISAHLUKO 6-7
Bazali: Fundani ezi zifundo zeBhayibhile njengentsapho.
OKUNGAKUMBI
Unesibindi
Fundisa abantwana bakho ngeyona nto eyenza umntu abe nesibindi.
Indlela Umoya Oyingcwele Osinika Ngayo Amandla Okukhonza UYehova
Sebenzisa esi sikhokelo ukuze uncede abantwana bakho bafunde ngendlela uYehova asinika ngayo umoya oyingcwele.
Ubuhlobo Obunyanisekileyo
Esi sikhokelo singakunceda usebenzise ingxelo yeBhayibhile kaRute ukuze ufundise abantwana bakho iimpawu zomhlobo ofanelekileyo.


text:
Ibali 21: AbantakwaboYosefu Bamthiyile
KHAWUBONE ukuba lusizi nokudakumba kwale nkwenkwe. NguYosefu lo. Abantakwabo basandul’ ukumthengisa kula madoda asendleleni esinge eYiputa. UYosefu uza kwenziwa ikhoboka. Kutheni abakhuluwa bakhe benze le nto imbi kangaka? Kungenxa yokuba bayammonela uYosefu.
Uyise uYakobi wayemthanda kakhulu uYosefu. Wabonisa uthando lwakhe ngokumenzela ingubo entle, ende. Xa abakhuluwa bakhe abali-10 babona indlela uYakobi amthanda ngayo uYosefu, baqalisa ukuba nomona nokumthiya uYosefu. Kodwa kwakukho nesinye isizathu sokuba bamthiye.
UYosefu waphupha amaphupha amabini. Kuwo omabini amaphupha kaYosefu abantakwabo baqubuda kuye. Wathi uYosefu akuxelela abantakwabo ngala maphupha, bamthiya nangakumbi.
UYosefu waphupha amaphupha amabini. Kuwo omabini amaphupha kaYosefu abantakwabo baqubuda kuye. Wathi uYosefu akuxelela abantakwabo ngala maphupha, bamthiya nangakumbi.
Ngoku ngenye imini xa abakhuluwa bakaYosefu babesalusa izimvu zikayise, uYakobi wacela uYosefu ukuba aye kubabona ukuba basaphila na. Xa abantakwaboYosefu bembona esiza, bambi bathi: ‘Masimbulale!’ Kodwa uRubhen, inkulu, uthi: ‘Hayi, ningayenzi loo nto!’ Kunoko, bayambamba uYosefu baze bamphosele emhadini wamanzi owomileyo. Emva koko bahlala phantsi becinga into amabayenze ngaye.
Malunga neli xesha kuvela amaIshmayeli. UYuda uthi kubantakwabo: ‘Masimthengise kumaIshmayeli.’ Yaye bayakwenza oko. Bathengisa uYosefu ngamaqhosha esilivere angama-20. Okunjani kona ukungabi nanceba nokungabi nabubele.
Baya kuthini kuyise abantakwabo? Babulala ibhokhwe baze bayithi nkxu ngokuphindaphindiweyo ingubo kaYosefu egazini lebhokhwe. Emva koko bathabatha ingubo leyo bayise ekhaya kuyise uYakobi baze bathi: ‘Sifumene oku. Khawuyijonge, ubone ukuba asiyongubo kaYosefu na le.’
UYakobi uyabona ukuba yiyo. Udanduluka athi: ‘UYosefu umele ukuba ubulewe lirhamncwa.’ Yaye abantakwaboYosefu bebefuna uyise acinge loo nto. UYakobi ubuhlungu gqitha. Uyalila kangangeentsuku ezininzi. Kodwa uYosefu akafanga. Masibone okumehlelayo kuloo ndawo asiwa kuyo.
Imibuzo
- Kwakutheni ukuze abantakwaboYosefu bamthiye, yaye benza ntoni?
- AbantakwaboYosefu bafuna ukumenza ntoni, kodwa uthini uRubhen?
- Kwenzeka ntoni xa kwavela amaIshmayeli?
- AbantakwaboYosefu benza ntoni ukuze uyise acinge ukuba uYosefu ufile?
Imibuzo eyongezelelekileyo
- Funda iGenesis 37:1-35.
AmaKristu awuxelisa njani umzekelo kaYosefu xa echaza nasiphi na isenzo esibi ebandleni? (Gen. 37:2; Lev. 5:1; 1 Kor. 1:11)
Yintoni eyabangela ukuba abantakwaboYosefu benze ngobuqhophololo? (Gen. 37:11, 18; IMize. 27:4; Yak. 3:14-16)
Wenza siphi isenzo uYakobi esiyindlela eqhelekileyo yokubonakalisa intlungu? (Gen. 37:35)
Funda Okungakumbi
UYosefu Uthengiswa Ebukhobokeni
Zikhuphelele eli phepha, uliprinte, ulifake imibala uze ukhangele izinto ezimbini ezingangqamaniyo neli bali leBhayibhile.
UYosefu KwiLizwe LaseYiputa
Unokumvuyisa njani uThixo kwanaxa kungekho mntu ukubonayo? Funda eli bali leBhayibhile uze ufunde kumzekelo kaYosefu.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
2 Ukuba, ngoko, kukho ukhuthazo kuKristu,+ ukuba kukho intuthuzelo yothando, ukuba kukho ukwabelana komoya,+ ukuba kukho umsa+ nemfesane,
2 luzaliseni uvuyo lwam ngokuthi nibe nengqondo efanayo+ yaye nibe nothando olufanayo, nibandakanywe ndawonye emphefumlweni, ninengcamango enye engqondweni,+
3 ningenzi nanye into ngokusukuzana+ okanye ngokuzigwagwisa,+ kodwa ngokuthobeka kwengqondo, nibagqala abanye njengabongamileyo+ kunani,
4 ninyamekela, kungekuphela nje izilangazelelo zobuqu,+ kodwa kwanezilangazelelo zabanye.+
5 Hlalani ninesi simo sengqondo wayenaso noKristu Yesu,+
6 owathi, nangona wayekubume bukaThixo,+ akacinga ngokurhwaphiliza, ukuze azenze alingane noThixo.+
7 Hayi khona, kodwa waziqongqotha waza wathabatha ubume bekhoboka,+ wafana nabantu.+
8 Ngaphezu koko, xa wayekwimo yomntu,+ wazithoba kwada kwasa ekufeni,+ ewe, ukufa kwisibonda sentuthumbo.+
9 Ngenxa kanye yesi sizathu uThixo wamphakamisela kwisigxina esongamileyo+ waza ngobubele wamnika igama elingaphezu kwawo onke amanye amagama,+
10 ukuze egameni likaYesu agobe onke amadolo abo basezulwini nawabo basemhlabeni nawabo baphantsi komhlaba,+
11 zize zonke iilwimi zivume+ ekuhleni ukuba uYesu Kristu uyiNkosi+ nto leyo eluzuko kuThixo uYise.+
12 Ngenxa yoko, zintanda, njengoko benisoloko nithobela,+ kungekuphela nje xa ndikho, kodwa kwanangakumbi xa ndingekho, hlalani nilufezekisa usindiso lwenu ngoloyiko+ nangokungcangcazela;
13 kuba uThixo nguye osebenzayo kuni ngaphakathi,+ aninike amandla okunqwenela nawokwenza,+ ngokokuthanda kwakhe.
14 Hlalani nisenza zonke izinto ngaphandle kokumbombozela+ nengxoxo,+
15 ukuze nibe ngabangenakusoleka+ nabamsulwa, abantwana bakaThixo+ abangenasiphako phakathi kwesizukulwana esigwenxa nesijijekileyo,+ enikhanyayo phakathi kwaso njengezikhanyiso ehlabathini,+
16 nihleli nibambelele ngokuqinileyo kwilizwi lobomi,+ ukuze ndibe nesizathu sokugcoba ngemini kaKristu,+ ngokuba ndingabalekelanga ilize okanye ndasebenza nzima ngokulilize.+
17 Kwangokunjalo ke, nokuba ndinokugalelwa njengomnikelo othululwayo+ esibingelelweni+ nakwinkonzo kawonke-wonke oluthe ukholo lwanikhokelela kuyo,+ ndichulumancile yaye ndivuyisana+ nani nonke.
18 Ngokunjalo ke nani chulumancani nize nivuyisane nam.+
19 Ke kaloku ndithembele eNkosini uYesu ukuba ndonithumela uTimoti kwakamsinya, ukuze ndichwayite emphefumlweni+ ndakuva iindava ezivela kuni.
20 Kuba andinamntu wumbi onokuninyamekela ngokwenene+ njengaye.
21 Kuba bonke abanye bafuna izilangazelelo zabo,+ kungekhona ezikaKristu Yesu.
22 Kodwa niyabazi ubungqina awabunikelayo ngaye siqu, bokuba waba likhoboka kunye nam ekuhambiseleni phambili iindaba ezilungileyo, kanye njengomntwana+ okunye noyise.
23 Nguye ke endinethemba lokunithumela yena kamsinya nje ndakuba ndibonile indlela izinto ezindihambela ngayo.
24 Eneneni, ndithembele eNkosini ukuba nam ngokwam ndiya kuza kwakamsinya.+
25 Noko ke, ndikugqala kuyimfuneko ukunithumelela uEpafrodito,+ umzalwana wam nomsebénzi olidlelane+ nejoni elilidlelane,+ kodwa ongumthunywa wenu nesicaka seemfuno zam zobuqu,
26 ekubeni elangazelela ukunibona nonke kwaye edandathekile ngenxa yokuba nevayo ukuba wayegula.
27 Eneneni, wayegulela ukufa; kodwa uThixo waba nenceba+ kuye, enyanisweni, kungekuphela nje kuye, kodwa nakum, ukuze ndingabi buhlungu ngaphezu kokuba ndibuhlungu kakade.
28 Ngoko ke ndiza kumthumela ngokukhawuleza, ukuze nakumbona nibe nemihlali kwakhona ndize nam ndikhululeke ngakumbi entlungwini.
29 Ngoko ke mamkeleni+ ngovuyo ngokwaseNkosini; yaye hlalani nibaphatha ngembeko abantu abanjalo,+
30 kuba ngenxa yomsebenzi weNkosi wajika ekufeni, ewubeka esichengeni umphefumlo wakhe,+ khon’ ukuze akwenzelele ngokupheleleyo ukungabikho kwenu apha ukuze ninikele inkonzo yobuqu kum.+
Yithumele
Yithumele
Filipi 2
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=50&Chapter=2&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D50%26Chapter%3D2%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
37 Isandla sikaYehova saba phezu kwam,+ kangangokuba wandizisa ngomoya kaYehova+ waza wandibeka phakathi kwethafa elisentlanjeni, yaye lalizele ngamathambo.+
2 Wandijikelezisa kuwo, yaye, khangela! ayemaninzi kakhulu ethafeni elo elisentlanjeni kwaye, khangela! ayesele omile kakhulu.+
3 Wathi kum: “Nyana womntu, angabuyela na ebomini la mathambo?” Ndathi ke mna: “Nkosi enguMongami Yehova, kwazi wena.”+
4 Waza wahlabela mgama wathi kum: “Profeta phezu kwala mathambo, uthi kuwo, ‘Owu mathambondini omileyo, liveni ilizwi likaYehova:
5 “‘Itsho iNkosi enguMongami uYehova kula mathambo ukuthi: “Niyabona, ndingenisa impefumlo kuni, yaye nimele nibuyele ebomini.+
6 Ndiza kunifaka imisipha ndize ndizise inyama kuni, yaye ndiza kunaleka ngolusu ndize ndifake impefumlo kuni, nimele ke nibuyele ebomini;+ ukuze nazi ukuba ndinguYehova.”’”+
7 Ndaprofeta ke kanye njengoko ndandiyalelwe.+ Kamsinya nje ndakuprofeta kwabakho isandi, kwarhashaza, aza amathambo aqalisa ukusondelelana, ithambo lisiya kwithambo lalo.
8 Yaye ndabona, khangela! phezu kwawo kweza imisipha nenyama kwaza kwalekwa ngolusu ngaphezulu. Kodwa yona impefumlo ayibangakho.
9 Waza wahlabela mgama wathi kum: “Profeta kuwo umoya. Profeta, nyana womntu, uthi kuwo umoya, ‘Itsho iNkosi enguMongami uYehova ukuthi: “Fika, moya, uvela emimoyeni yomine uze uvutheleke kwaba bantu babuleweyo,+ ukuze babe nokubuyela ebomini.”’”+
10 Ndaprofeta ke kanye njengoko wayendiyalele, yaza impefumlo yangena kuwo, aphila, ema ngeenyawo zawo,+ umkhosi wamajoni omkhulu kakhulu kunene.
11 Waza wahlabela mgama wathi kum: “Nyana womntu, ngokubhekisele kula mathambo, wona yindlu kaSirayeli iphela.+ Yabona, bathi, ‘Amathambo ethu omile, nethemba lethu litshabalele.+ Sinqanyulwe.’
12 Ngoko ke profeta, uthi kubo, ‘Itsho iNkosi enguMongami uYehova ukuthi: “Yabonani, ndiyawavula amangcwaba enu,+ yaye ndiza kuninyusa niphume kuloo mangcwaba, bantu bam, ndize ndinizise kumhlaba wakwaSirayeli.+
13 Niya kwazi ukuba ndinguYehova xa ndivula amangcwaba enu naxa ndininyusa ndinikhuphe emangcwabeni enu, bantu bam.”’+
14 ‘Kwaye ndiza kufaka umoya wam kuni, nize nibuyele ebomini,+ yaye ndiza kunihlalisa emhlabeni wenu; nazi ukuba mna, Yehova, ndithethile yaye ndikwenzile oko,’ utsho uYehova.”+
15 Laza ilizwi likaYehova laqhubeka lifika kum, lisithi:
16 “Wena ke, nyana womntu, zithabathele induku+ uze ubhale kuyo uthi, ‘EkaYuda neyoonyana bakaSirayeli amaqabane akhe.’+ Uze uthabathe nenye ubhale kuyo uthi, ‘EkaYosefu, induku kaEfrayim,+ nayo yonke indlu kaSirayeli amaqabane akhe.’+
17 Uze uzisondeze enye kwenye ukuze zibe yinduku enye kuwe, yaye okunene ziya kuba nto-nye esandleni sakho.+
18 Xa ke oonyana babantu bakowenu besithi kuwe, ‘Akuyi kusixelela na oko zithetha kona ezi zinto kuwe?+
19 thetha kubo uthi, ‘Itsho iNkosi enguMongami uYehova ukuthi: “Yabonani, ndithabatha induku kaYosefu, esesandleni sikaEfrayim, nezizwe zakwaSirayeli amaqabane akhe, yaye ndiza kuzibeka kuyo, oko kukuthi, induku kaYuda, kwaye ngokwenene ndiya kubenza babe yinduku enye,+ babe banye esandleni sam.”’
20 Iinduku ke obhale kuzo zimele zibe sesandleni sakho phambi kwamehlo abo.+
21 “Thetha ke kubo uthi, ‘Itsho iNkosi enguMongami uYehova ukuthi: “Yabonani, ndithabatha oonyana bakaSirayeli phakathi kweentlanga abaye kuzo, yaye ndiza kubaqokelela ndawonye macala onke ndize ndibazise emhlabeni wabo.+
22 Okunene ndiya kubenza uhlanga olunye elizweni,+ ezintabeni zakwaSirayeli, abe mnye ukumkani+ oya kuba ngukumkani phezu kwabo bonke, yaye abasayi kuqhubeka beziintlanga ezimbini, bengayi kuba sahlulwahlulwa babe zizikumkani ezibini.+
23 Abayi kubuya bazenze inqambi ngezithixo zabo ezinezothe nangezinto zabo ezilizothe nangokunxaxha kwabo konke;+ yaye ngokuqinisekileyo ndiya kubasindisa kuzo zonke iindawo zabo zokuhlala abone bekuzo, ndibahlangule,+ babe ngabantu bam, nam ndibe nguThixo wabo.+
24 “‘“Nomkhonzi wam uDavide uya kuba ngukumkani phezu kwabo,+ yaye bonke baya kuba nomalusi omnye;+ baya kuhamba ngezigwebo zam,+ nemimiselo yam baya kuyigcina,+ kwaye ngokuqinisekileyo baya kuyenza.+
25 Ngokwenene baya kuhlala elizweni endalinika umkhonzi wam, uYakobi, elo ookhokho benu babehlala kulo,+ baya kuhlala ke okunene kulo,+ bona noonyana babo noonyana boonyana babo ukusa kwixesha elingenammiselo,+ noDavide umkhonzi wam uya kuba sisikhulu sabo ukusa kwixesha elingenammiselo.+
26 “‘“Ndiza kwenza umnqophiso woxolo kunye nabo;+ mnqophiso lowo oya kuhlala ngokungenammiselo.+ Yaye ndiza kubabeka ndize ndibandise+ ndibeke nengcwele yam phakathi kwabo ukusa kwixesha elingenammiselo.+
27 Okunene umnquba wam uya kuba phezu kwabo,+ yaye ngokuqinisekileyo ndiya kuba nguThixo wabo, bona baya kuba ngabantu bam.+
28 Iintlanga ke ziya kwazi ukuba mna, Yehova,+ ndiyamngcwalisa uSirayeli xa ingcwele yam iya kubakho phakathi kwakhe ukusa kwixesha elingenammiselo.”’”+
Yithumele
Yithumele
Hezekile 37
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=37&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D37%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
INQAKU ELINGUMXHOLO
Xa Isihlobo Sakho Sisweleka
“UThixo uthandile mntanam. . . . Sukulila.”
Lasetyezelwa loo mazwi ibhinqa elinguBebe. Lalisemngcwabeni katata walo, owasweleka kwingozi yemoto.
UBebe wayesondele kakhulu kutata wakhe. La mazwi akwintshayelelo athethwa sisihlobo sentsapho esisondeleyo, kodwa amkhathaza ngakumbi uBebe kunokuba amthuthuzele. Wayesoloko esithi: “Bekungafanelekanga ukuba asweleke.” Kwiminyaka kamva, xa wabhala incwadi echaza ngoko kwenzekayo, kwacaca ukuba wayesebuhlungu.
Njengoko noBebe wabonayo, kusenokuthatha ixesha ukuchacha kwintlungu, ingakumbi ukuba lo mntu ufelweyo ebesondele kakhulu kumfi. EBhayibhileni ukufa kuchazwa ngokuba ‘lutshaba lokugqibela.’ (1 Korinte 15:26) Xa ukufa kufika akukho nto sinokuyenza ukukunqanda, ibe amaxesha amaninzi kufika singalindelanga, kuze kusithathele abantu bethu esibathandayo. Asinakuyiphepha imiphumo ebuhlungu ebangelwa kukufa. Ngoko kuqhelekile ukungayazi indlela yokumelana nokufa, nemiphumo yako.
Mhlawumbi uyazibuza: ‘Ithatha ixesha elingakanani intlungu yokufelwa? Umntu angamelana njani nale ntlungu? Ndinokubathuthuzela njani abo bafelweyo? Ngaba likho ithemba ngabantu esibathandayo abaswelekileyo?’


text:
UBUTYEBI OBUPHUMA ELIZWINI LIKATHIXO | INDUMISO 87-91
Hlala Kwindawo Efihlakeleyo Yoyena Uphakamileyo
‘Indawo efihlakeleyo’ kaYehova iyabukhusela ubuhlobo bethu noYehova
Namhlanje, ukuze sihlale kwindawo efihlakeleyo kaYehova kufuneka sizahlulele size sibhaptizwe
Le ndawo ayaziwa ngabantu abangakholosanga ngoYehova
Abo bakwindawo efihlakeleyo kaYehova abaphenjelelwa ngabantu okanye yiyo nantoni na enokulwenza buthathaka ukholo lwabo okanye ibenze bangamthandi uThixo
“Umbambisi weentaka” uzama ukusibambisa
Iintaka ziqavile, kunzima ukuzibambisa
Ababambisi beentaka baqaphela imikhwa yazo baze benze iqhinga lokuzibambisa
USathana, “umbambisi weentaka,” uyabaqaphela abantu bakaYehova aze abeke imigibe ukuze abenze bamlahle uThixo
Imigibe emine ebekwa nguSathana:
Ukoyika Abantu
Ukuthanda Ubutyebi
Ukuzonwabisa Ngendlela Engafanelekanga
Iingxabano


text:
Incwadi Yamabali EBhayibhile Ihanjiswa Ezikolweni
Incwadi Yam Yamabali EBhayibhile yesiPangasinan, eyakhululwa ngo-2012, inceda abantwana bezikolo zakwiiPhilippines abathetha olu lwimi. Le ncwadi ihambisana kakuhle nomyalelo weSebe Lezemfundo lakwiiPhilippines wokuba abantwana bafundiswe ngolwimi lwabo lweenkobe kumabanga aphantsi.
Kuthethwa iilwimi ezingaphezu kweziyi-100 kwiiPhilippines yaye kudala kuxoxwa ngokuba luluphi ulwimi ekumele kufundiswe ngalo ezikolweni. Ngo-2012, umyalelo owakhutshwa liSebe Lezemfundo wathi, “xa abantwana befundiswa ngolwimi lwabo lweenkobe bakhawuleza bazibambe izinto abazifundiswayo.” Ngenxa yoko, abantwana baqalisa ukufundiswa ngolwimi lwabo.
IsiPangasinan lolunye lweelwimi ezaziza kusetyenziswa xa kufundiswa. Kodwa kwakukho ingxaki. Enye iprinsipali yathi, zimbalwa iincwadi zokufundisa ngesiPangasinan. Lafaneleka gqitha ixesha eyakhululwa ngalo Incwadi Yam Yamabali EBhayibhile ngesiPangasinan, kwiindibano zesithili zamaNgqina kaYehova ngoNovemba 2012.
Kwenziwa iincwadi ezimalunga ne-10 000 ezaziza kukhutshwa kwezi ndibano. Abantwana nabazali babo bakuvuyela gqitha ukufumana incwadi ngolwimi lwabo. Esinye isibini sathi: “Abantwana bethu bayayithanda kuba bayiva kakuhle.”
Emva kwendibano, amaNgqina ambalwa asa Incwadi Yamabali EBhayibhile kwisikolo sesiXeko saseDagupan. Ootitshala baso ababesokola ukufumana iincwadi zokufundisa ngesiPangasinan bayivuyela le ncwadi. Kwahanjiswa iincwadi ezingaphezu kwe-340. Ootitshala baqalisa kwangoko ukuzisebenzisa ekufundiseni abantwana.
AmaNgqina kaYehova ayavuya kuba le ncwadi inceda ekufundiseni abantwana. Omnye wabaguquleli bale ncwadi wathi: “Besisoloko sikuqonda ukubaluleka kokwenza iincwadi ngeelwimi abantu abazithethayo, ukuze bafikelelwe intliziyo. Ngenxa yoko, amaNgqina aye asebenza nzima ekuguquleleni iiBhayibhile neencwadi ezisekelwe kuyo ngeelwimi ezininzi.”
Funda Okungakumbi
Anika Abantu IiBhayibhile Ngolwimi Lwabo
Nabani na ofuna ukufunda iNguqulelo Yehlabathi Elitsha YeZibhalo Ezingcwele uyifumana ngaphandle kwentlawulo.


text:
INQAKU ELINGUMXHOLO
Ngaba IBhayibhile Iluncedo Namhlanje?
‘Okokuqala ngqa ebomini bam, ndafumana ulonwabo.’
UHILTON wayewuthanda umdlalo wamanqindi. Xa wayeneminyaka esixhenxe, wayesoloko esilwa! Xa wayekwisikolo samabanga aphakamileyo, yena nabahlobo bakhe babehlala bekhangela umntu abanokumbetha. Uthi: “Ndandilisela, ndingcakaza, ndibukela iphonografi, ndingawaphathi kakuhle amabhinqa, ndithuka nabazali bam. Abazali bam babecinga ukuba andinakuze nditshintshe. Emva kokuba ndigqibe isikolo, ndemka ekhaya.”
Xa uHilton wabuyela kowabo emva kweminyaka eyi-12, abazali babengakholelwa ukuba lo yayingunyana wabo! Wayezolile, enesidima futhi enentlonipho. Yintoni le yamnceda watshintsha kangaka? Ukumka kwakhe ekhaya, waye wacingisisa ngekamva lakhe. Wafundisisa iBhayibhile efuna ukubona ukuba ingabutshintsha na ubomi bakhe. UHilton uthi: “Ndandiye ndizenze izinto endizifunde eBhayibhileni, loo nto ke yayitheth’ ukuba nditshintshe ubuntu bam ndize ndenze umyalelo okumaEfese 6:2, 3 wokuthobela abazali bam. Okokuqala ngqa ebomini bam, ndafumana ulonwabo lokwenene ndaza ndavuyisa umama notata, ndayeka ukubakhathaza!”
Ibali likaHilton libonisa indlela eluncedo ngayo iBhayibhile, nendlela enamandla ngayo imilinganiselo yayo. (Hebhere 4:12) Makhe sithethe ngeminye yale milinganiselo—ukunyaniseka, ukuzeyisa, ukuthembeka emtshatweni kunye nothando—nendlela ezi zinto ezinokusinceda ngayo ebomini.
Funda Okungakumbi
Ngaba IBhayibhile Yincwadi Nje Emnandi?
Kutheni abantu babeka ubomi babo esichengeni ukuze nje bafunde okanye babe neBhayibhile?


text:
INQAKU ELINGUMXHOLO
Yaphelela Phi Ingqeqesho?
Kwiminyaka yakutshanje, iye yatshintsha indlela eziphila ngayo iintsapho kumazwe amaninzi. Ngaphambili, ibikade ingabazali abalawula iintsapho, ibe abantwana bebemamela. Kodwa ngoku, kwezinye iintsapho izinto zijikile, sele ingabantwana abatsala umkhala. Khawucinge ngale mizekelo iqhelekileyo.
Inkwenkwe eneminyaka emine esevenkileni nonina, ithatha into yokudlala. Ezama ukuyinqanda unina uthi: “Ngoku unezinto ezingaka usafuna ezinye?” Uthi sele etshilo, azisole ngokubuza. Kuba le nkwenkwe iyakhwina ize ithi, “Ndiyayifuna nje!” Xa sele ithetha njalo unina uyanikezela kuba esonqena isikhalo, kaloku ihlala iliqhinga layo elo.
Intwazana eneminyaka emihlanu iphazamisa uyise esancokola, ithi: “Ndidikiwe mna ngoku, masigoduke tata!” Uyise uqhawula incoko, agobe ukuze alingane nentombi yakhe, ayicenge athi: “Ndinike nje umzuzu ntomb’ am, uyeva?”
Kuvakala ukuba uBonga oneminyaka eyi-12 uphinde waphendul’ unothanda kutitshala wakhe. Kodwa endaweni yokuba uyise acatshukiswe nguBonga, ucatshukiswa ngutitshala. Uthi kuBonga: “Njengokuba esemva kwakho nje, ndiza kumenzela inkawu ngenja!”
Nakuba ezi zinto zingenzekanga ngokwenene, siqhelile ukuzibona. Zisibonisa ingxaki ekhoyo emakhayeni abantu, apho abazali benyamezela ubukrwada babantwana babo, bevuma ukulawulwa ngabo, ibe “bebalwela” endaweni yokubavumela bavune oko bakuhlwayeleyo. Incwadi ethi The Narcissism Epidemic ithi: “Iya iqheleka into yokuba abazali banikezele iintambo ezintsaneni. Abantwana babekade besazi ukuba ngubani ophethe isiginkci ekhayeni, ibe babesazi kakuhle ukuba asingabo.”
Kakade ke, abazali abaninzi benza konke okusemandleni abo ukufundisa abantwana babo isimilo, kungekuphela nje ngokuba yimizekelo kubo, kodwa nangokubanqanda xa kufuneka benqandiwe. Sekunjalo, le ncwadi ikhankanywe ngasentla yaleka ngelithi, bathelwa nqa aba bazali “kuba besenza into engamkelekanga ncam.”
Konakala phi? Yaphelela phi ingqeqesho?
Abazali Abasenagunya
Abanye bathi abazali baqala ukuyekelela umxakatho kwiminyaka yoo-1960, xa abantu abazibiza ngokuba ziingcali bacebisa abazali ukuba bangayi ngamandla ebantwaneni babo. Zazisithi: ‘Yiba yitshomi yomntwana wakho, kungekhona umntu ohlal’ ebeka imithetho. Umntwana makanconywe kunokuba aqeqeshwe. Endaweni yokumkhalimela xa esenza into embi, kungcono umgade xa esenza into entle, uze umncome.’ Endaweni yokwazi ukuba kunini apho bafanele banconywe okanye baqeqeshwe, kubonakala ukuba iingcali zithi ingqeqesho iyabaxhaphaza abantwana, baze babacaphukele abazali xa bebadala.
Emva koko, iingcali zaye zaxelela abazali indlela ekubaluleke ngayo ukuba abantwana bazithande. Kwakungathi bafumene elona cebo lokukhulisa abantwana, elithi: Yenza abantwana bakho bazithande. Ewe kona, kubalulekile ukwenza abantwana bazithembe. Ingxaki kukuba ezi ngcali zagabadela kuba zaxelela abazali oku: ‘Nize ningathethi amazwi aza kubenza buhlungu abantwana benu njengohayi nokuthi imbi lent’ uyenzayo.’ ‘Yibethelele kubantwana bakho into yokuba babaluleke kakhulu ibe bangayiyo nantoni na abafuna ukuba yiyo.’ Eyona nto ziyithethayo kukuba ukuziva ubalulekile kubhetele kunokuba ngumntu olungileyo.
Abanye bathi eli cebiso lokwenza abantwana bazive bebaluleke gqitha libenza bacinge ukuba banelungelo lokufumana yonke into, ngokungathi bangookumkani. Incwadi ethi Generation Me ithi eli cebiso liye lashiya abantwana abaninzi “bengakulungelanga ukumelana neempazamo abaza kuzenza ngamaxesha athile kunye nokugxekwa abaza kukufumana ebomini.” Omnye utata ocatshulwe kule ncwadi uthi, “Abantu osebenza nabo, abayihoyanga into yokubaluleka kwakho. . . . Ukuba ufike emva kwexesha emsebenzini, umphathi wakho akazi kube encoma indlela onxibe ngayo. Ukukhulisa abantwana ngale ndlela kukubanqikel’ ilitye elineembovane.”
Izimvo Ezibethabethanayo
Kangangamashumi eminyaka, ibisoloko itshintsha-tshintsha indlela abantwana abakhuliswa ngayo. Utitshala uRonald G. Morrish ubhala athi, “Ziyatshintsha-tshintsha iindlela zokuqeqesha. Loo nto ibonisa ukuba iyatshintsha indlela abantu abaphila ngayo.” * Kanye njengokuba iBhayibhile isitsho, kulula ngabazali ukuba ‘bakhukuliswe ngamaza yaye baphetshethwe yiyo yonke imimoya yeemfundiso.’—Efese 4:14.
Kuyacaca ukuba le ndlela yokuqeqesha iyekeyeke iza neengxaki. Ayinciphisanga igunya abazali abanalo nje kuphela, kodwa iye yashiya abantwana bengakwazi ukwenza izigqibo ezilungileyo ebomini, yaye bengazithembanga ngendlela efanelekileyo.
Ngaba ikhona indlela engcono?
^ isiqe. 15 Akekeliswe sithi; acatshulwe kwincwadi ethi Secrets of Discipline: 12 Keys for Raising Responsible Children.
Funda Okungakumbi
Umele Ubaqeqeshe Njani Abantwana Bakho?
IBhayibhile ichaza iindlela eziyi-3 zokuqeqesha ngokuphumelelayo
Indlela Yokuqeqesha Umntwana Wakho Ofikisayo
Ukuqeqesha kuthetha ukufundisa. Imigaqo yeBhayibhile inganceda abantwana bakho abafikisayo ukuba bathobele.
Inokonwaba Njani Intsapho Yakho?
UYehova, uThixo owonwabileyo, ufuna iintsapho zonwabe. Fumana amacebiso aya kumadoda, abafazi, abazali nabantwana.


text:
Advokatų kontora Marcinkevičius ir partneriai JURIDICONIkhadi engabonakaliyo
Advokatų kontora Marcinkevičius ir partneriai JURIDICON
Abacebisi zoshishino, Consulting zoshishino, Ekuxoxweni kwamatyala embambano, Ifemu yomthetho, Iingcebiso zomthetho +16
Ushicelelo
I-V 8:30-17:30
- Advokatų kontora Marcinkevičius ir partneriai JURIDICON
Imephu
Umsebenzi udidi
Abacebisi zoshishino, Consulting zoshishino, Ekuxoxweni kwamatyala embambano, Ifemu yomthetho, Iingcebiso zomthetho, Iinkonzo zomthetho, Iinkonzo zomthetho, Kwiingxoxo zolwaphulo, Kwiinkqubo zolawulo, Labor law, Law zoshishino, Nomthetho nosapho, Ubunini, Umangalelwano, Umthetho corporate, Umthetho eu, Umthetho isivumelwano, Umthetho werhafu, Uncedo lwezomthetho, Wezemali, inshorensi, umthetho, Yobhaliso inkampani
Ikhowudi qr
vCard
Website
Igama site: Teisinės paslaugos | Advokatai Vilniuje


text:
Intsomi 5: UMariya Ngumama KaThixo
Yavela phi le ntsomi?
“Ukuhlonelwa kukamama kaThixo kwathabath’ unyawo xa abahedeni bathontelana ukungena ecaweni. . . Aba bahedeni babenazo ezi nkolelo kwakumawaka eminyaka ngaphambili xa babezinikele ‘kumama obalaseleyo’ uthixokazi ‘nentombi enyulu yakwathixo.’”—The New Encyclopædia Britannica (1988), Umqulu 16, kwiphepha 326 nelama-327.
Ifundisa ntoni yona iBhayibhile?
“Uza kumitha, uzale unyana, umthiye igama elinguYesu. Yena uya kuba mkhulu, abizwe ngokuba nguNyana kaPhezukonke. . . . Loo mntwana ungcwele uya kuzalwa nguwe kuya kuthiwa nguNyana kaThixo.—Akekeliswe sithi;—Luka 1:31-35, iBhayibhile YesiXhosa Yowe-1996.
Esi Sibhalo sibonisa ngokucacileyo ukuba uMariya wayengumama ‘woNyana kaThixo’ kungekhona umama kaThixo ngenkqu. Ngaba wayengakwazi ukuthwala Lowo ‘namazulu angamlingananga’? (1 Kumkani 8:27) UMariya akazange athi wayengumama kaThixo. Yimfundiso yokuba uThixo uneziqu ezithathu eye yamenza akaqondakala ukuba ungubani uMariya. Ibhunga lase-Efese lahlahla indlela yokunqulwa kukaMariya ngowe-431 C.E xa lambiza ngokuthi nguTheotokos. (igama lesiGrike elithetha “umthwali kaThixo) okanye “uMama kaThixo.” Kwisixeko sase-Efese, apho lalibanjelwe khona eli bhunga lecawa, kwakunqulwa uthixokazi wokuchuma uArtemis kangangeenkulungwane.
Ngoko ke, kusenokwenzeka ukuba izinto ezazisenziwa xa kwakunqulwa umfanekiso ka-Artemis “owawa uvela ezulwini,” njengemingcelele, zafakwa nakunqulo lukaMariya. (IZenzo 19:35) Omnye umkhwa owathwethwela kwiimfundiso zamaKristu yaba kukusetyenziswa komfanekiso kaMariya neminye xa kunqulwa.
Funda ezi vesi zeBhayibhile:—Mateyu 13:53-56; Marko 3:31-35; Luka 11:27, 28
INYANISO:
UMariya wayengumama wonyana kaThixo kungekhona uThixo ngenkqu. Intsomi yoThixo oneziqu ezithathu yabangela ukuba kunqulwe uMariya kusithiwa nguMama kaThixo


text:
ICANDELO 8
Ukufa KukaYesu Kuthetha Ntoni Kuwe?
UYesu wasifela ukuze siphile. Yohane 3:16
Kwiintsuku ezintathu emva kokufa kukaYesu, amanye amabhinqa aya kwingcwaba lakhe aza afika lingenanto. UYehova wayemvusile uYesu ekufeni.
Kamva uYesu wabonakala kubapostile bakhe.
Ngokwenene, uYehova wayevuse uYesu waba sisidalwa somoya esinamandla esingafiyo. Abafundi bakaYesu bambona enyukela ezulwini.
Thixo wamvusa uYesu waza wamenza uKumkani woBukumkani bakhe. Daniyeli 7:13, 14
UYesu wanikela ngobomi bakhe ukuze ahlawulele uluntu. (Mateyu 20:28) Ngaloo ntlawulelo, uThixo wenza ukuba sikwazi ukufumana ubomi obungunaphakade.
UYehova wamisela uYesu njengoKumkani oza kulawula umhlaba. Uya kulawula kunye nabantu abathembekileyo basemhlabeni abali-144 000 abavuselwa ezulwini. UYesu nabo bali-144 000 babumba urhulumente wasezulwini onobulungisa
UBukumkani bukaThixo buya kwenza umhlaba ube yiparadesi. Iimfazwe, ulwaphulo-mthetho, ubuhlwempu nendlala azisayi kuphinda zibekho. Abantu baya konwaba ngokwenene.—INdumiso 145:16.
Funda Okungakumbi
Ngubani UYesu Kristu?
Funda ukuba kwakutheni ukuze uYesu afe, yintoni intlawulelo, nokuba wenza ntoni ngoku.
Buyintoni UBukumkani BukaThixo?
Ngubani onguKumkani woBukumkani bukaThixo yaye yintoni eza kuphunyezwa buBukumkani?


text:
IMBONISELO (YOKUFUNDISA) JULAYI 2014
Le Mboniselo inamanqaku aza kufundwa ngoSeptemba 1-28, 2014.
Bazinikela Ngokuvumayo—EMicronesia
Abo basuka kumazwe asemzini abakhonza kwiziqithi zePasifiki badla ngokujongana nemiqobo emithathu. Aba bashumayeli boBukumkani bayoyisa njani le miqobo?
“UYehova Uyabazi Abakhe”
“Isiseko” ‘netywina’ ekuthethwe ngazo kweyesi-2 kuTimoti 2:19 zisinceda njani sazi ukuba ngoobani abakaYehova?
Abantu BakaYehova ‘Bayayilahla Intswela-Bulungisa’
Ibinzana elithi ‘ukulahla intswela-bulungisa’ lidibana njani neziganeko zomhla kaMoses? Sifunda ntoni kwezo ziganeko?
Ndalahlekelwa NguTata—Ndaza Ndafumana UBawo
Funda ibali lobomi likaGerrit Lösch, olilungu leQumrhu Elilawulayo.
“NingamaNgqina Am”
Kuthetha ukuthini ukubizwa kwethu njengaNgqina kaYehova?
“Niya Kuba Ngamangqina Am”
Kwakutheni ukuze uYesu athi, “niya kuba ngamangqina am,” kungekhona akaYehova? Sinokuhlala njani sinenzondelelo ngomsebenzi wokushumayela?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
26 “Ke umnquba uze uwenze ngamalaphu entente alishumi,+ elinen ecikizekileyo ephothiweyo, nangemisonto eluhlaza nangoboya obudaywe bamfusa bubomvu nangomchako omfusa.+ Uze wenze neekherubhi,+ uziluke ngobugcisa.
2 Ubude belaphu lentente ngalinye boba ziikubhite ezingamashumi amabini anesibhozo buze bona ububanzi belaphu lentente ngalinye bube ziikubhite ezine. Onke la malaphu entente mawalingane.+
3 Amalaphu amahlanu entente ohlanganiswa elinye nelinye, namanye amalaphu entente amahlanu ahlanganiswe elinye nelinye.+
4 Yaye uze wenze amarhintyela ngomsonto oluhlaza emphethweni welinye ilaphu lentente elisekupheleni; uze nakwicala elingaphaya wenze okufanayo emphethweni welaphu lentente elisekugqibeleni.+
5 Uze wenze amarhintyela angamashumi amahlanu kwelinye ilaphu lentente, uze nakwelinye ilaphu lentente elimalunga nalo, ngasekupheleni, wenze amarhintyela angamashumi amahlanu.+
6 Wenze namagwegwe egolide angamashumi amahlanu uze uwahlanganise amalaphu entente elinye kwelinye ngamagwegwe lawo, ibe ngumnquba omnye.+
7 “Uze wenze amalaphu ngoboya bebhokhwe+ abe yintente phezu komnquba. Uwenze amalaphu entente lawo abe lishumi elinanye.
8 Ubude belaphu lentente ngalinye boba ziikubhite ezingamashumi amathathu,+ buze bona ububanzi belaphu lentente ngalinye bube ziikubhite ezine. Loo malaphu entente alishumi elinanye mawalingane.
9 Wowahlanganisa odwa amalaphu entente amahlanu namalaphu entente amathandathu odwa,+ uze elesithandathu ilaphu lentente uliphinde kubini ngaphambi kwentente.
10 Wenze amarhintyela angamashumi amahlanu emphethweni welinye ilaphu lentente, elisekupheleni, uze nakwelinye icala wenze amarhintyela angamashumi amahlanu emphethweni welaphu lentente.
11 Uze wenze amagwegwe obhedu abe ngamashumi amahlanu,+ uwafake amagwegwe emarhintyeleni lawo, uyihlanganise intente, ibe nye.+
12 Oko kuseleyo emalaphini lawo entente koba lilengalenga. Sothi isiqingatha selaphu lentente eliseleyo sijingiswe ngasemva komnquba.
13 Yothi ikubhite kweli cala nekubhite kweliya icala, eseleyo kubude bamalaphu entente, ibe ngamalengalenga emacaleni omnquba, awugubungele macala.
14 “Uze uyenzele isigubungelo intente ngeemfele zeenkunzi zeegusha ezidaywe zabomvu nesigqubuthelo sesikhumba sentini ngaphezulu.
15 “Umnquba uze uwenzele amanqwanqwa amaplanga+ ngomthi womnga, amiswe.
16 Ubude benqwanqwa lamaplanga boba ziikubhite ezilishumi, buze bona ububanzi benqwanqwa lamaplanga ngalinye bube yikubhite enesiqingatha.
17 Inqwanqwa leplanga ngalinye loba neempondlo ezimbini, zihlangene olunye nolunye. Wenjenjalo kuwo onke amanqwanqwa amaplanga omnquba.
18 Ekuwenzeni kwakho amanqwanqwa amaplanga omnquba, mawabe ngamashumi amabini amanqwanqwa amaplanga kwicala laseNegebhi, ngasemzantsi.
19 “Uze wenze iziseko zesilivere zibe ngamashumi amane+ phantsi kwaloo manqwanqwa amaplanga angamashumi amabini; zibe zibini iziseko phantsi kwenqwanqwa lamaplanga elinye neempondlo zalo ezimbini, nezinye iziseko ezibini phantsi kwelinye inqwanqwa lamaplanga neempondlo zalo ezimbini.
20 Kwelinye icala lomnquba, elingasemantla, aya kuba ngamashumi amabini amanqwanqwa amaplanga,+
21 neziseko zawo zesilivere zibe ngamashumi amane, zibe zibini iziseko phantsi kwenqwanqwa lamaplanga lilinye, kwanezinye iziseko ezibini phantsi kwelinye inqwanqwa lamaplanga.+
22 Wona amacandelo asemva komnquba ngasentshonalanga wowenzela amanqwanqwa amaplanga amathandathu.+
23 Amanqwanqwa amabini amaplanga uze uwenze abe zizibonda zembombo zomnquba+ kumacandelo awo amabini angasemva.
24 Mawadityaniswe ukusuka ezantsi kuse phezulu, adityaniswe ngekhonkco lokuqala. Koba njalo kuwo omabini. Wona aya kuba zizibonda zembombo zombini.
25 Aya kuba ngamanqwanqwa amaplanga asibhozo neziseko zawo zesilivere, zibe ziziseko ezilishumi elinesithandathu, zibe zibini iziseko phantsi kwenqwanqwa leplanga lilinye, kwanezinye iziseko ezibini phantsi kwelinye inqwanqwa leplanga.
26 “Uze wenze imivalo ngomthi womnga,+ ibe mihlanu kumanqwanqwa amaplanga akweli cala lomnquba,
27 neminye imivalo emihlanu kumanqwanqwa amaplanga akwelinye icala lomnquba, kwaneminye imivalo emihlanu kumanqwanqwa amaplanga akwicala lomnquba elikumacandelo amabini angasemva ngasentshona.+
28 Umvalo ophakathi esazulwini senqwanqwa lamaplanga mawunqumleze ususele ekupheleni use ekupheleni.
29 “Uze uwaleke amanqwanqwa amaplanga ngegolide,+ namakhonkco awo okuxhasa imivalo uze uwenze ngegolide; nemivalo leyo uze uyaleke ngegolide.
30 Yaye uze uwumise umnquba ngokokuyilwa kwawo okubonisiweyo entabeni.+
31 “Uze wenze ikhuselo+ ngemisonto eluhlaza nangoboya obudaywe bamfusa bubomvu nangomchako omfusa nangelinen ecikizekileyo, ephothiweyo. Wolenzela iikherubhi,+ uziluke ngobugcisa.
32 Uze ulixhome ezintsikeni ezine zomnga ezalekwe ngegolide. Izikhonkwane zazo zibe zezegolide. Ziya kuma phezu kweziseko zozine zesilivere.
33 Wolixhoma ikhuselo emagwegweni uze uyingenise ityeya yesingqino+ ngaphaya kwekhuselo; lothi ke ikhuselo linahlukanisele phakathi kweNgcwele+ neYona Ngcwele.+
34 Yaye uze usibeke isigubungelo phezu kwetyeya yesingqino kweYona Ngcwele.
35 “Uze uyimise itafile ngaphandle kwekhuselo, size isiphatho sezibane+ sibe malunga netafile ngakwicala lomnquba ngasemzantsi; yona itafile woyibeka ngakwicala langasentla.
36 Umnyango wentente uze uwenzele umkhusane+ ngemisonto eluhlaza nangoboya obudaywe bamfusa bubomvu nangomchako omfusa nangelinen ecikizekileyo ephothiweyo, yalukwa.
37 Umkhusane lowo uze uwenzele iintsika zibe ntlanu ngomnga, uzaleke ngegolide. Izikhonkwane zazo zibe zezegolide. Yaye uze uzityhidele iziseko zobhedu zibe zihlanu.
Yithumele
Yithumele
Eksodus 26
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=26&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D26%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IMBONISELO 2009-08-01
Ngaba Zonke Iinkonzo Zilungile?
Ngaba zonke iinkonzo zisengela thungeni linye? Khawuve ukuba uYesu wathini ngalo mba.
Inkonzo Elungileyo Ifundisa Abantu Ukuba Baziphathe Kakuhle
Funda oko kufundiswa yiBhayibhile ngomtshato, idivosi kunye nokuziphatha okubi.
Inkonzo Elungileyo Ifundisa Amarhamente Ayo Ukuba Athandane
Luluphi unqulo olufundisa amalungu alo ukuba oyise iyantlukwano ezibangelwa zipolitiki, ubuhlanga nemali?
Inkonzo Elungileyo Ifundisa Abantu Ukuba Balihlonele ILizwi LikaThixo
UYesu wakhuthaza ukuhlonelwa kweBhayibhile. Ngaba iinkonzo zanamhlanje zenza okufanayo?
Ukuyisebenzisa Kakuhle Imali
Iingxabano ezininzi zeentshapho zibangelwa yimali. Funda ngendlela iBhayibhile enokukunceda ngayo kwiingxaki zemali.
URahabhi Wayephulaphula Xa Kuthethwa NgoThixo
Yintoni eyabangela ukuba uRahabhi asindise iintlola zakwaSirayeli?


text:
Ibali 76: Ukutshatyalaliswa KweYerusalem
SELE kudlule iminyaka engaphezu kwe-10 okokoko uKumkani uNebhukadenetsare wathimba onke amaSirayeli azizifundiswa wawasa eBhabhiloni. Yaye ngoku khangela okwenzekayo! IYerusalem iyatshiswa. Yaye amaSirayeli angazange abulawe athinjelwa eBhabhiloni njengamabanjwa.
Khumbula, abaprofeti bakaYehova balumkisa ngelokuba kwakuya kwenzeka le nto ukuba abantu abaziguquli iindlela zabo ezimbi. Kodwa amaSirayeli awazange abaphulaphule abaprofeti. Aqhubeka nokunqula kwawo oothixo bobuxoki kunoba anqule uYehova. Ngoko abantu bafanele ukohlwaywa. Oku siyakwazi kuba umprofeti kaThixo uHezekile uyasixelela ngezinto ezimbi ezazisenziwa ngamaSirayeli.
Uyazi na ukuba ngubani uHezekile? Ngomnye wabafana uKumkani uNebhukadenetsare awabathimbela eBhabhiloni kwiminyaka engaphezu kwe-10 ngaphambi kokuhla kwale ntshabalaliso inkulu yeYerusalem. UDaniyeli nabahlobo bakhe abathathu, uShadraki, uMeshaki noAbhednego, nabo bathinjelwa eBhabhiloni ngaxeshanye.
Ngoxa uHezekile eseseBhabhiloni, uYehova umbonisa izinto ezimbi ezenzeka emva phayaa kwitempile yaseYerusalem. UYehova ukwenza ngommangaliso oku. Ngokwenene uHezekile useseBhabhiloni kodwa uYehova umenza abone konke okuqhubeka etempileni. Yaye okubonwa nguHezekile kuyothusa!
‘Khangela amasikizi awenziwa ngabantu apha etempileni,’ utsho njalo uYehova kuHezekile. ‘Khangela iindonga ezizele yimifanekiso yeenyoka nezinye izilwanyana. Yaye khangela amaSirayeli ayazinqula!’ UHezekile uyazibona ezi zinto yaye ukubhala phantsi okwenzekayo.
‘Uyakubona na okwenziwa ziinkokeli zakwaSirayeli emfihlekweni?’ uYehova ubuza uHezekile. Ewe, noku uyakubona. Kukho amadoda angama-70 yaye onke anqula oothixo bobuxoki. Athi: ‘UYehova akasiboni. Ulishiyile ilizwe.’
Emva koko uYehova ubonisa uHezekile abafazi abathile kwisango elisemantla etempile. Bahleli apho banqula uthixo wobuxoki uTamuzi. Yaye khangela la madoda asemnyangweni wetempile kaYehova! Amalunga nama-25. UHezekile uyawabona. Aqubudile ejonge ngasempuma anqula ilanga!
‘Aba bantu abandihloneli,’ utsho uYehova. ‘Abenzi nje izinto ezimbi kuphela kodwa beza kanye etempileni yam bazenzele khona!’ Ngoko uYehova uyathembisa: ‘Baya kuweva amandla omsindo wam. Yaye andiyi kubasizela xa betshatyalaliswa.’
Malunga neminyaka nje emithathu emva kokuba uYehova ebonise uHezekile ezi zinto amaSirayeli avukela uKumkani uNebhukadenetsare. Ngoko ke uyahamba aye kulwa nawo. Emva konyaka onesiqingatha amaBhabhiloni adiliza iindonga zeYerusalem aze asitshise siwe bhuma isixeko. Inkoliso yabantu iyafa okanye ithinjelwe eBhabhiloni njengamabanjwa.
Kutheni uYehova evumele le ntshabalaliso yoyikekayo ukuba yehlele amaSirayeli? Kungenxa yokuba akamphulaphulanga uYehova yaye akayithobelanga imithetho yakhe. Oku kusibonisa indlela ekubaluleke ngayo ukusoloko sisenza okuthethwa nguThixo.
Kuqala kuvunyelwa abantu abambalwa ukuba bahlale elizweni lakwaSirayeli. UNebhukadenetsare umisela umYuda ogama linguGedaliya njengomphathi waba bantu. Kodwa ke amanye amaSirayeli ayambulala uGedaliya. Ngoku abantu bayoyika ukuba amaBhabhiloni aya kuza aze abatshabalalise bonke ngenxa yale nto imbi yenzekileyo. Ngoko banyanzela uYeremiya ukuba ahambe nabo baze babalekele eYiputa.
Ngenxa yoku, kusala kungekho mntu kwaphela kwilizwe lakwaSirayeli. Kangangeminyaka engama-70 akukho mntu uhlala kwelo lizwe. Alinabantu kwaphela. Kodwa uYehova uthembisa ukuba uya kubabuyisela elizweni abantu bakhe emva kweminyaka engama-70. Ebudeni beli xesha, kwenzeka ntoni kubantu bakaThixo elizweni laseBhabhiloni apho bathinjelwe khona? Masibone.
2 Kumkani 25:1-26; Yeremiya 29:10; Hezekile 1:1-3; 8:1-18.
Imibuzo
- Kwenzeka ntoni eYerusalem nakumaSirayeli aboniswe kulo mfanekiso?
- Ngubani uHezekile, yaye ziintoni ezi zinto zimangalisayo ambonisa zona uYehova?
- Ngenxa yokuba amaSirayeli engamhloneli uYehova, uwathembisa ntoni?
- Wenza ntoni uKumkani uNebhukadenetsare emva kokuba amaSirayeli emvukele?
- Kutheni uYehova evumela ukuba amaSirayeli atshatyalaliswe ngolu hlobo?
- Ilizwe lakwaSirayeli lisala njani lingenabantu, yaye oku kuthabatha ixesha elide kangakanani?
Imibuzo eyongezelelekileyo
- Funda eyesi-2 yooKumkani 25:1-26.
Yayingubani uZedekiya, kwenzeka ntoni kuye, yaye oku kusizalisekisa njani isiprofeto seBhayibhile? (2 Kum. 25:5-7; Hez. 12:13-15)
Ngubani ambek’ ityala uYehova ngokungathembeki kwamaSirayeli? (2 Kum. 25:9, 11, 12, 18, 19; 2 Kron. 36:14, 17)
- Funda uHezekile 8:1-18.
INgqobhoko iye yamxelisa njani uSirayeli owexukileyo nonqula ilanga? (Hez. 8:16; Isa. 5:20, 21; Yoh. 3:19-21; 2 Tim. 4:3)


text:
- Not important at all
- Slightly important
- Moderately important
- Decidedly important
- Non-negotiable
In His Own Words
About Him
Ndizthulelenje andiyithandi into embi,ndingulomntu ubancedayo abantu xabesengxakini hayba ndihlekise ngabo,ndiyakwazi uziphatha nokuzimela andixhomekekanga ndingatsho uba xa uxhomekekile awuyonto
About His Ideal Match
Ndifuna usisi ukwaziyo uziphatha unobuntu obasiyo abantu uzondenza ndincume ozondithanda ngoluhlobo ndililo angaziphakamisi afikeleleke ebantwini ozondibonisa xandimosha or ndisenzainto engokho ryt


text:
Isahluko Sesithoba
Ngaba Siphila ‘Kwimihla Yokugqibela’?
Ziziphi iziganeko zexesha lethu ezazixelwe kwangaphambili eBhayibhileni?
ILizwi likaThixo lithi abantu baza kuba njani “ngemihla yokugqibela”?
Ziziphi izinto ezintle iBhayibhile ethi ziza kwenzeka “ngemihla yokugqibela”?
1. Sinokulufumana phi ulwazi ngekamva?
NGABA wakha wathi ubukele iindaba kumabonwakude wazibuza ukuba, ‘Liza kuphelela phi eli hlabathi?’ Izigigaba ezothusayo zenzeka ngequbuliso, kangangokuba akukho mntu ulaziyo ingomso. (Yakobi 4:14) Kodwa yena uYehova uyalazi ikamva. (Isaya 46:10) ILizwi lakhe iBhayibhile kudala lachaza ngezinto ezimbi ezenzekayo namhlanje, kwanangezinto ezimangalisayo eziza kwenzeka kungekudala.
2, 3. Abafundi bambuza wuphi umbuzo uYesu, yaye waphendula wathini?
2 UYesu Kristu wathetha ngoBukumkani bukaThixo, obuza kuphelisa ubungendawo buze benze umhlaba ube yiparadesi. (Luka 4:43) Abantu babefuna ukwazi ukuba babuza kufika nini na obo Bukumkani. Kangangokuba abafundi bakaYesu bambuza bathi: “Uya kuba yintoni na umqondiso wobukho bakho nowokupheliswa kwenkqubo yezinto?” (Mateyu 24:3) UYesu wabaphendula ngokuthi nguYehova uThixo kuphela owayelazi ixesha esiya kufika ngalo isiphelo sale nkqubo yezinto. (Mateyu 24:36) Kodwa uYesu wabaxelela izinto ezaziza kwenzeka emhlabeni ngaphambi nje kokuba uBukumkani buzise uxolo nonqabiseko lokwenene eluntwini. Oko wayebaxelele kona kuyenzeka ngoku!
3 Ngaphambi kokuba sihlolisise ubungqina bokuba siphila kwixesha ‘lokupheliswa kwenkqubo yezinto,’ makhe sihlolisise ngokufutshane imfazwe eyayingabonakali emehlweni abantu. Yaliwa kummandla womoya ongabonakaliyo, kodwa iyasichaphazela nathi.
IMFAZWE EZULWINI
4, 5. (a) Kwenzeka ntoni ezulwini kamsinya nje emva kokumiselwa kukaYesu njengoKumkani? (b) Ngokutsho kweSityhilelo 12:12, ube yintoni umphumo wemfazwe yasezulwini?
4 Isahluko esingaphambi kwesi sichazile ukuba uYesu Kristu waba nguKumkani ezulwini ngonyaka we-1914. (Daniyeli 7:13, 14) Akuba nje eqalise ukulawula, uYesu wathabatha inyathelo. IBhayibhile ithi: “Kwabakho imfazwe ezulwini: UMikayeli [okanye uYesu] neengelosi zakhe balwa idabi nenamba [uSathana uMtyholi], yazilwela nayo inamba kunye neengelosi zayo.” * USathana neengelosi zakhe ezingendawo, ezibizwa ngokuba ziidemon, boyiswa kuloo mfazwe baza bagxothwa ezulwini baphoswa emhlabeni. Bavuya gqitha oonyana bomoya abathembekileyo bakaThixo kuba uSathana needemon zakhe begxothiwe. Noko ke, bona abantu abazange bavuye. Kunoko, iBhayibhile ithi: “Yeha kuwo umhlaba . . . ngenxa yokuba uhlile weza kuni uMtyholi, enomsindo omkhulu, esazi ukuba ixesha analo lifutshane.”—ISityhilelo 12:7, 9, 12.
5 Phawula ukuba ube yintoni umphumo waloo mfazwe yasezulwini. Ngomsindo uSathana uye wabazisela uyeha, okanye iinkathazo, abantu abasemhlabeni. Njengoko uza kubona, siphila kwelo xesha likayeha namhlanje. Kodwa ke iya kuba ‘lixesha nje elifutshane.’ NoSathana uyakwazi oko. IBhayibhile ilichaza eli xesha ngokuba ‘yimihla yokugqibela.’ (2 Timoti 3:1) Isivuyisa gqitha into yokuba uThixo eza kumbhangisa kamsinya angabikho uMtyholi emhlabeni! Makhe sihlolisise ezinye zezinto ezichazwe eBhayibhileni ezenzekayo namhlanje. Ezi zinto zingqina ukuba siphila kwimihla yokugqibela yaye kungekudala uBukumkani bukaThixo buza kubazisela iintsikelelo zikanaphakade abo bamthandayo uYehova. Okokuqala, masihlolisise iinkalo ezine zomqondiso uYesu awathi uza kubonakala kwixesha lethu.
IZIGANEKO ZEMIHLA YOKUGQIBELA
6, 7. Azaliseka njani namhlanje amazwi kaYesu athetha ngeemfazwe nokunqongophala kokutya?
6 “Uhlanga luya kuvukelana nohlanga nobukumkani buvukelane nobukumkani.” (Mateyu 24:7) Kukho izigidi ngezigidi zabantu abaye babulawa ziimfazwe eziye zaliwa kwinkulungwane edlulileyo. Omnye umbhali-mbali waseBritani wathi: “Inkulungwane yama-20 yeyona ibulele abantu abaninzi kuyo yonke imbali. . . . Ibiyinkulungwane enodederhu lweemfazwe, ngaphandle kwesiqabu nje esifutshane apha naphaya.” Ingxelo yombutho oyiWorldwatch Institute ithi: “Liphindaphindeke kathathu inani labantu ababe ngamaxhoba emfazwe ngenkulungwane [yama-20] xa lithelekiswa namaxhoba azo zonke iimfazwe ukususela kwinkulungwane yokuqala yeXesha Eliqhelekileyo ukusa kunyaka we-1899.” Bangaphezu kwezigidi ezili-100 abantu abaye babulawa ziimfazwe ukususela ngowe-1914. Mhlawumbi uyayazi intlungu yokubulawa komntu omnye omthandayo emfazweni, kodwa cinga nje ngentlungu engathethekiyo yokubulawa kwezigidi zabantu.
7 “Kuya kubakho ukunqongophala kokutya.” (Mateyu 24:7) Abaphengululi bathi imveliso yokutya iye yanda kakhulu ebudeni bama-30 eminyaka edlulileyo. Sekunjalo, ukutya kusanqongophele ngenxa yokuba abantu abaninzi abanamali yaneleyo yokukuthenga, yaye abanawo nomhlaba wokukulima. Izigidi zabantu zibhuqwa yindlala. Umbutho iWorld Health Organization uthi bangaphezu kwezigidi ezihlanu abantwana ababulawa yindlala nyaka ngamnye.
8, 9. Yintoni ebonisa ukuba iziprofeto zikaYesu eziphathelele iinyikima zomhlaba neendyikitya zokufa zizalisekile?
8 “Kuya kubakho iinyikima zomhlaba ezinkulu.” (Luka 21:11) Ngokohlolisiso oluye lwenziwa ngumbutho iGeological Survey waseUnited States, nyaka ngamnye kulindeleke iinyikima ezinkulu ezimalunga ne-19 yaye zonakalisa umhlaba kwanezakhiwo. Yaye kuye kwabakho umlinganiselo wenyikima enye enkulu nyaka ngamnye etshabalalisa izakhiwo idale nomonakalo omkhulu. Iingxelo zibonisa ukuba ukususela ngowe-1900, iinyikima zibulele abantu abangaphezu kwezigidi ezibini. Enye incwadi ithi: “Uphuculo olwenziweyo kwezobugcisa alulinciphisanga kangako inani labantu ababulawa zizo.”
9 “Kuya kubakho . . . neendyikitya zokufa.” (Luka 21:11) Nangona kukho inkqubela kwezonyango, izifo ezidala nezitsha zisaqhubeka zihlasela uluntu. Enye ingxelo ithi izifo eziqhelekileyo ezingama-20—eziquka isifo sephepha, imalariya nekholera—zigqugqisa ngakumbi kwiminyaka yakutshanje, yaye ezinye zazo kuya kusiba nzima ngakumbi ukuzinyanga. Kanti kukho nezinye izifo ezitsha ezingaphezu kwama-30 eziye zavela. Ezinye zazo azinyangeki yaye ziyabulala.
ABANTU BEMIHLA YOKUGQIBELA
10. Luluphi uhlobo lwabantu oluchazwe kweyesi-2 kuTimoti 3:1-5 olubonayo namhlanje?
10 Ngaphandle nje kweziganeko ezithile ezenzekayo ehlabathini, iBhayibhile ithi enye into ebonakala ngayo imihla yokugqibela lutshintsho olwenzekayo ebantwini. Umpostile uPawulos uyaluchaza olu tshintsho. Uthi kweyesi-2 kuTimoti 3:1-5: “Ngemihla yokugqibela kuya kufika amaxesha amanqam ekunzima ukujamelana nawo.” Nalu uhlobo lwabantu uPawulos athi luya kubakho ngemihla yokugqibela
Abazithandayo
Abathandi bemali
Abangathobeli bazali
Abanganyanisekanga
Abangenalo uthando
Abangenakuzeyisa
Iindlobongela
Abathandi beziyolo kunokuba bathande uThixo
Benembonakalo yozinikelo lobuthixo kodwa bengaphili ngokuvisisana nalo
11. INdumiso 92:7 ikuchaza njani oko kuza kwenzeka kubantu abangendawo?
11 Ngaba lukho olu hlobo lwabantu kwindawo ohlala kuyo? Ngokuqinisekileyo lukho. Bakho kuyo yonke indawo abantu abanezi mpawu zimbi. Oku kubonisa ukuba kungekudala uThixo uza kuthabatha inyathelo, kuba iBhayibhile ithi: “Ekuhlumeni kwabo bangendawo njengotyani nabo bonke abo baqhelisela okwenzakalisayo betyatyamba, oko kukuze babhujiswe ngonaphakade.”—INdumiso 92:7.
IZIGANEKO EZIHLE!
12, 13. “Ulwazi lokwenyaniso” luye lwaba luninzi njani kweli “xesha lesiphelo”?
12 Liyinyaniso elokuba imihla yokugqibela izaliswe ngooyeha, kanye njengokuba iBhayibhile itshilo. Noko ke, phakathi kwezi meko zimbi zehlabathi, kukho iziganeko ezihle ezenzekayo kubanquli bakaYehova.
13 “Ulwazi lokwenyaniso luya kuba luninzi,” itsho njalo incwadi yeBhayibhile kaDaniyeli. Kwakuza kwenzeka nini oko? Ebudeni ‘bexesha lesiphelo.’ (Daniyeli 12:4) Ingakumbi ukususela ngowe-1914, uYehova uye wabanceda ukuba bayiqonde ngakumbi iBhayibhile abo bakufuna ngokunyanisekileyo ukumkhonza. Baye bayiqonda ngakumbi inyaniso exabisekileyo ephathelele igama likaThixo neenjongo zakhe, nephathelele idini lentlawulelo likaYesu Kristu, imeko yabafileyo, kwanovuko. Ngaphezu koko, abanquli bakaYehova baye bafunda ukuphila ubomi babo ngendlela eyingenelo kubo nezisa uzuko egameni lakhe. Kwakhona baye bakuqonda ngakumbi oko kufezwa buBukumkani bukaThixo nendlela obuza kuyilungisa ngayo imeko yasemhlabeni. Benza ntoni ngolu lwazi? Lo mbuzo usikhokelela kwesinye isiprofeto esizalisekayo kule mihla yokugqibela.
14. Kwande kangakanani ukushunyayelwa kweendaba zilungileyo zoBukumkani namhlanje, yaye zishunyayelwa ngoobani?
14 “Ezi ndaba zilungileyo zobukumkani ziya kushunyayelwa kuwo wonke umhlaba,” watsho njalo uYesu Kristu kwisiprofeto sakhe esiphathelele ‘ukupheliswa kwale nkqubo yezinto.’ (Mateyu 24:3, 14) Emhlabeni wonke, iindaba ezilungileyo zoBukumkani—eziphathelele oko bukuko uBukumkani, oko buza kukwenza, nendlela esinokuzifumana ngayo iintsikelelo zabo—zishunyayelwa kumazwe angaphezu kwama-230 ngeelwimi ezingaphezu kwama-400. Izigidi zamaNgqina kaYehova zizishumayela ngenzondelelo iindaba ezilungileyo zoBukumkani. Ziphuma “kuzo zonke iintlanga nezizwe nezizwana neelwimi.” (ISityhilelo 7:9) AmaNgqina aqhuba izifundo zeBhayibhile zamakhaya zesisa, efundisa izigidi zabantu abafuna ukwazi oko ngokwenene kufundiswa yiBhayibhile. Imangalisa ngokwenene indlela esizaliseka ngayo esi siprofeto, ingakumbi ekubeni uYesu wayethe amaKristu okwenyaniso aya “kuthiywa ngabantu bonke”!—Luka 21:17.
UZA KWENZA NTONI?
15. (a) Ngaba uyakholelwa ukuba siphila kwimihla yokugqibela, yaye ngoba? (b) “Ukuphela” kuya kuthetha ntoni kwabo bachasa uYehova nakwabo bazithobayo kulawulo loBukumkani bukaThixo?
15 Ekubeni iziprofeto zeBhayibhile ezininzi zizaliseka namhlanje, akuvumi na ukuba siphila kwimihla yokugqibela? Emva kokuba iindaba ezilungileyo zishunyayelwe ngomlinganiselo uYehova afuna ngawo, ngokuqinisekileyo “ukuphela” kuza kufika. (Mateyu 24:14) “Ukuphela” kuthetha ixesha lokubhangisa kukaThixo ubungendawo emhlabeni. UYehova uza kusebenzisa uYesu neengelosi ezinamandla, ekutshabalaliseni bonke abo bamchasa ngabom. (2 Tesalonika 1:6-9) USathana needemon zakhe abasayi kuphinda bakhohlise iintlanga. Emva koko, uBukumkani bukaThixo buza kuzisa iintsikelelo ezingathethekiyo kubo bonke abo bazithobayo kulawulo lwabo lobulungisa.—ISityhilelo 20:1-3; 21:3-5.
16. Yintoni ekuya kuba bubulumko ukuyenza?
16 Ekubeni isiphelo sale nkqubo kaSathana sisondele, sifanele sizibuze ukuba, ‘Ndifanele ndenze ntoni?’ Kububulumko ukuqhubeka ufunda ngakumbi ngoYehova noko afuna sikwenze. (Yohane 17:3) Yifunde ngokuzimisela iBhayibhile. Ziqhelise ukunxulumana rhoqo nabo bazimisele ukwenza ukuthanda kukaYehova. (Hebhere 10:24, 25) Ngenisa ulwazi oluyintabalala uYehova uThixo aye walwenza lwafumaneka kubantu bonke abasemhlabeni, uze wenze utshintsho olufunekayo ebomini bakho ukuze uThixo akholiswe nguwe.—Yakobi 4:8.
17. Kutheni ukutshatyalaliswa kwabangendawo kuza kubazuma nje abantu abaninzi?
17 UYesu wayexele kwangaphambili ukuba inkoliso yabantu ayiyi kuyikhathalela into yokuba siphila kwimihla yokugqibela. Abantu abanjalo abangendawo baza kutshatyalaliswa ngequbuliso. Loo ntshabalalo iya kubazuma njengesela ebusuku. (1 Tesalonika 5:2) UYesu walumkisa wathi: “Kuba kanye njengokuba yayinjalo imihla kaNowa, buya kuba njalo ubukho boNyana womntu. Kuba njengokuba babenjalo ngaloo mihla yangaphambi komkhukula, besidla, besela, amadoda etshata namabhinqa etshatiswa, de kwaba yimini awangena ngayo uNowa emkhombeni; kwaye abazange banikele ngqalelo de wafika umkhukula waza wabatshayela bonke, nobukho boNyana womntu buya kuba njalo.”—Mateyu 24:37-39.
18. Sisiphi isilumkiso sikaYesu esifanele sisithobele ngokunyanisekileyo?
18 Ngenxa yoko, uYesu wathi kwabo babemphulaphule: “Zilumkeleni ukuba iintliziyo zenu zingaze zisindwe kukuzingxala ngokutya nokusela kakhulu nangamaxhala obomi, ize ngequbuliso loo mini inifikele ngephanyazo njengomgibe. Kuba iya kubazela bonke abahleliyo phezu kobuso bawo wonke umhlaba. Hlalani niphaphile, ngoko, lonke ixesha nisenza isikhungo ukuze niphumelele ekubalekeni zonke ezi zinto zimiselwe ukubakho, nasekumeni [namkelekile] phambi koNyana womntu.” (Luka 21:34-36) Kububulumko ukuwathobela ngokunyanisekileyo la mazwi kaYesu. Ngoba? Ngenxa yokuba abo bamkelekayo kuYehova uThixo ‘nakuNyana womntu,’ uYesu Kristu, banethemba lokusinda ekuphelisweni kwale nkqubo yezinto kaSathana, baze baphile ngonaphakade kwihlabathi elitsha elimangalisayo elikufuphi kakhulu ngoku!—Yohane 3:16; 2 Petros 3:13.
^ isiqe. 4 Ukuze ufumane inkcazelo ebonisa ukuba uMikayeli lelinye igama likaYesu Kristu, bona iSihlomelo, kwiphepha 218-19.
Funda Okungakumbi
Kutheni Ufanele Ufunde IBhayibhile?
IBhayibhile inceda abantu abaninzi emhlabeni wonke ukuba bafumane iimpendulo zemibuzo abanayo ngobomi. Ungathanda ukuba ngomnye wabo?


text:
IZenzo
Kwincwadi yam iyandulela le, Theophilus,ndibhale ngako konke akwenzileyo nakufundisileyo uYesu,kude kuyotsho kumhla athe wanyuselwa ezulwini, emveni kokuba ebayalele abafundi ngoMoya Oyingcwele. Emva kokungcungcutheka kwakhe uye wazibonakalisa kubo ebanika ubungqina obungathandabuzekiyo ukuba ngenene uyaphila. Wabonakala kubo ithuba elingangentsuku ezingamashumi amane, ethetha ngobukumkani bukaYehova. Ngesinye isihlandlo xeshikweni esidla nabo, wabanika lo myalelo "hlalani ningemki eYerusalema nilinde isipho eso uBawo ebenithembise ngaso,enindivileyo ndithetha ngaso. Ngokuba uYohane wabhaptiza ngamanzi,kodwa kungentsuku zatywala niyakubhaptizwa ngoMoya Oyingcwele." Badibaniselana kuye bambuza bathi "Nkosi, ingaba uzobubuyisa kwangoku ubukumkani bamaSirayeli?" wathi yena kubo; "ayikokwenu ukwazi ilixa nomhla uBawo alimisileyo ngegunya lakhe. Kodwa niya kwamkela amandla xa athe wahlela kuni Umoya Oyingcwela, yaye niyakuba ngamanqgina wam eYerusalem,kwaYuda, eSamaria ukuya kutsho eiphelweni sehlabathi. Emva kokuba ethethe oku waxhwilwa phambi kwamehlo abo waze wafihlwa lilifu emehlweni abo. Baye beqwalasele esibhakabhakeni njenkoko wayenyuka, kwathi ngesiquphe kwabonakala amadoda amabini enxibe ezimhlophe eme ecaleni kwabo. Athi "madoda aseGalili nama najonga esibhakabhakeni? lo Yesu uthwathwe kuni waya ezulwini uyakuphinde abuye kwangalendlela nimbone ehamba ngayo."


text:
IMIBUZO YEBHAYIBHILE IYAPHENDULWA
Ngaba izono zethu zinokuxolelwa?
IBhayibhile ithi sonke singaboni. Isono sasifumana kumntu wokuqala uAdam. Yiyo loo nto ngamanye amaxesha sisenza izinto ezimbi size sizisole ngazo. UNyana kaThixo uYesu Kristu wazifela izono zethu. Siyakwazi ukuxolelwa ngenxa yedini lakhe lentlawulelo, elisisipho esivela kuThixo.—Funda amaRoma 3:23, 24.
Abanye abantu baye benza izono ezinzulu kwaye bayazibuza ukuba ngaba uThixo unokubaxolela na. Okuvuyisayo kukuba, iLizwi likaThixo lithi, ‘igazi likaYesu uNyana wakhe lisihlambulula kuso sonke isono.’ (1 Yohane 1:7) UYehova uyabaxolela abantu abamone ngokunzulu, xa beguquka ngokunyanisekileyo.—Funda uIsaya 1:18.
Yintoni ekufuneka siyenze ukuze sixolelwe?
Ukuba sifuna uYehova uThixo asixolele, kufuneka sifunde ngaye—siziqonde iimfundiso zakhe, amacebiso kunye nezinto alindele ukuba sizenze. (Yohane 17:3) UYehova uyabaxolela abo baguqukayo kwizinto ezimbi abazenzayo.—Funda iZenzo 3:19.
Akukho nzima ukwamkeleka kuThixo. UYehova uyabuqonda ubuthathaka bethu. Uyaxolela kwaye unobubele. Ngaba indlela anobubele ngayo ayikwenzi ufune ukufunda ngakumbi ngaye uze wenze izinto azithandayo?—Funda iNdumiso 103:13, 14.
Funda Okungakumbi
Intlawulelo—Esona Sipho Sikhulu SikaThixo
Yintoni intlawulelo? Unokungenelwa njani kuyo?
Ngubani UThixo?
Ngaba uThixo unalo igama, yaye ngaba usikhathalele?
Ngaba Uyakwenza Oko UThixo Akucelayo?
Ukuthobela uThixo kubalulekile kodwa, kufuneka okungakumbi ukuze sibe nobuhlobo naye.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
6 Kwaye wemka apho waya kummandla wakowabo, yaye abafundi bakhe bamlandela.+
2 Kwakuba yisabatha, waqala ukufundisa kwindlu yesikhungu; yaye inani elikhulu ngakumbi labo babephulaphule lathi khamnqa laza lathi: “Lo mntu uzifumene phi ezi zinto?+ Yaye kutheni obu bulumko buye banikwa lo mntu, yaza nale misebenzi yamandla yenziwa ngezandla zakhe?
3 Lo ngumchweli+ unyana kaMariya+ nomntakwabo Yakobi+ noYosefu noYudas noSimon,+ akunjalo? Yaye oodade wabo balapha kunye nathi, akunjalo?” Ngoko bakhubeka kuye.+
4 Kodwa uYesu waqhubeka wathi kubo: “Umprofeti akaphathwa ngokungenambeko ngaphandle kwakummandla wakowabo+ naphakathi kwezalamane zakhe nasendlwini yakhe.”+
5 Ngoko akazange akwazi ukwenza msebenzi wamandla apho ngaphandle kokubeka izandla kwabambalwa abayimilwelwe aze abaphilise.
6 Eneneni, wamangaliswa kukuswela kwabo ukholo. Yaye wahambahamba kwiidolophana ezijikeleza, efundisa.+
7 Wabiza abalishumi elinesibini, wabathuma ngababini,+ waza wabanika igunya phezu koomoya abangahlambulukanga.+
8 Kanjalo, wabanika imiyalelo yokuba bangaphathi nto kolo hambo ngaphandle komsimelelo wodwa, kungabikho sonka, kungabikho ngxowa yakutya,+ kungabikho mali yobhedu kwiinxili+ zemibhinqo yabo,
9 kodwa babophe iimbadada, yaye banganxibi zambatho zangaphantsi ezibini.+
10 Ngokubhekele phaya, wathi kubo: “Naphi na apho ningena khona ekhayeni,+ hlalani apho nide niphume kuloo ndawo.+
11 Yaye nayiphi na indawo engayi kunamkela okanye inive, ekuphumeni apho vuthululani ukungcola okungaphantsi kweenyawo zenu ukuze kube bubungqina kubo.”+
12 Ngoko banduluka baza bashumayela ukuze abantu baguquke;+
13 yaye babekhupha iidemon ezininzi,+ bethambisa abantu abaninzi abayimilwelwe ngeoli+ baze babaphilise.+
14 Oku kwafikelela ezindlebeni zikaKumkani uHerode, kuba igama likaYesu laba sesidlangalaleni, yaye abantu babesithi: “UYohane umbhaptizi uvusiwe kwabafileyo, yiyo le nto enamandla okwenza ezi zinto.”+
15 Kodwa abanye babesithi: “NguEliya.”+ Ukanti abanye babesithi: “Ngumprofeti onjengomnye wabaprofeti.”+
16 Kodwa akukuva oko uHerode wathi: “UYohane endamnqumla intloko uvusiwe.”+
17 Kuba uHerode ngokwakhe wathumela waza wambamba uYohane wamfaka entolongweni ngenxa kaHerodiya umfazi kaFilipu umntakwabo, kuba wayemtshatile.+
18 Kuba uYohane ngokuphindaphindiweyo wathi kuHerode: “Akukho semthethweni ngawe ukuba ube nomfazi womntakwenu.”+
19 Kodwa uHerodiya wayenenqala+ ngakuye yaye wayefuna ukumbulala, kodwa engenako.+
20 Kuba uHerode wayemoyika+ uYohane, emazi ngokuba yindoda elilungisa nengcwele;+ yaye wayemgcina ekhuselekile. Kwaye emva kokuba emvile+ wayexakiwe yinto amakayenze, ukanti waqhubeka emphulaphula ngochulumanco.
21 Kodwa imini efanelekileyo+ yafika xa uHerode wenza isidlo sangokuhlwa ngemini yokuzalwa+ kwakhe esenzela abantu bakhe abakuluhlu oluphezulu nabaphathi-mkhosi nabo babalaseleyo eGalili.
22 Kwangena intombi kaHerodiya lowo yaza yangqungqa, yamkholisa uHerode nabo babengqendeve+ kunye naye. Ukumkani wathi entombini: “Cela kum nakuphi na okufunayo, yaye ndiza kukunika.”
23 Ewe, wafunga kuyo wathi: “Nakuphi na okucelayo, ndiza kukunika,+ ukusa kwisiqingatha sobukumkani bam.”+
24 Yaphuma yaza yathi kunina: “Ndicele ntoni?” Wathi: “Intloko kaYohane umbhaptizi.”+
25 Ngoko nangoko yangena ngokungxama yaya kukumkani yaza yacela isithi: “Ndifuna undinike kanye ngoku ngesitya esimcaba intloko kaYohane umBhaptizi.”
26 Nangona waba buhlungu ngokunzulu, sekunjalo ukumkani akazange afune ukumgatya, ngenxa yezifungo nabo babengqendeve etafileni.+
27 Ke ukumkani ngoko nangoko wathumela ifa-nankosi waza waliyalela ukuba lizise intloko yakhe. Laya lamnqumla intloko entolongweni+
28 laza layizisa intloko yakhe ngesitya esimcaba, layinika intombi, yaza intombi yayinika unina.+
29 Bakukuva oko abafundi bakhe beza basithabatha isidumbu sakhe, basibeka kwingcwaba lenkumbulo.+
30 Bahlanganisana abapostile phambi koYesu baza bamxelela zonke izinto ababezenzile nababezifundisile.+
31 Wathi kubo: “Yizani, nedwa kwindawo engasese,+ niphumle kancinane.”+ Kuba babebaninzi ababesiza nababehamba, yaye babengenalo ixesha lokuphola kwanelokudla isidlo.+
32 Ngoko bemka ngesikhephe baya kwindawo engasese bebodwa.+
33 Kodwa abantu bababona behamba yaye abaninzi bakwazi oko, baza besuka kuzo zonke izixeko babalekela apho bonke ngeenyawo, bafika ngaphambi kwabo.+
34 Ngoko, akuphuma, wabona isihlwele esikhulu, kodwa wasisizela,+ ngenxa yokuba sasinjengezimvu ezingenamalusi.+ Yaye wasifundisa izinto ezininzi.+
35 Kungoku nje ilixa lalihambile, yaye abafundi bakhe beza kuye baza bathi: “Le ndawo ikwanti, nelixa sele lihambile.+
36 Bandulule, ukuze baye kwiindawo ezisemaphandleni nakwiidolophana ezijikelezileyo baze bazithengele into yokutya.”+
37 Ekuphenduleni wathi kubo: “Banikeni nina into yokutya.” Ngako oku bathi kuye: “Ngaba sifanele simke siye kuthenga izonka ezixabisa amakhulu amabini eedenariyo size sizinike abantu batye?”+
38 Wathi kubo: “Zingaphi izonka eninazo? Hambani niye kubona!” Bakuba bekuqinisekisile oko, bathi: “Zihlanu, kunye neentlanzi ezimbini.”+
39 Yaye wayalela bonke abantu ukuba bangqendeve beziziqhu+ ngeziqhu engceni eluhlaza.+
40 Yaye bangqengqa phantsi ngamaqela ekhulu nawamashumi amahlanu.+
41 Wazithabatha izonka ezihlanu neentlanzi ezimbini wakhangela phezulu ezulwini waza wacela intsikelelo,+ waziqhekeza+ izonka waza wazinika abafundi, ukuze bona bazibeke phambi kwabantu; wabahlulela bonke iintlanzi ezimbini.
42 Ngoko bonke badla banela;+
43 yaye baqokelela amaqhekeza, iingobozi ezilishumi elinesibini zazala, ngaphandle kweentlanzi.
44 Ngapha koko, abo badla izonka babengamawaka amahlanu amadoda.+
45 Yaye, ngaphandle kokulibazisa, wabanyanzela abafundi bakhe ukuba bakhwele isikhephe baze bahambe phambili baye kunxweme olungaphesheya ngaseBhethesayida, ngoxa yena ngokwakhe wayendulula isihlwele.+
46 Kodwa emva kokuthi ndlela-ntle kuso waya entabeni ukuze athandaze.+
47 Ke kaloku kwakuhlwa, isikhephe sasiphakathi elwandle, kodwa yena wayeyedwa emhlabeni.+
48 Yaye xa wababona betsala nzima+ ekusibheqeni, kuba babejongene nomoya, malunga nomlindo wesine ebusuku weza ngakubo, ehamba phezu kolwandle; kodwa wayetyekele ekubadluleni.
49 Bakumbona ehamba phezu kolwandle bacinga oku: “Ngumbono!” yaye badanduluka kakhulu.+
50 Kuba bonke bambona yaye bakhathazeka. Kodwa ngoko nangoko wathetha nabo, yaye wathi kubo: “Yomelelani, ndim; musani ukoyika.”+
51 Wakhwela esikhepheni kunye nabo, waza wadamba umoya. Yaye bamangaliswa kakhulu,+
52 kuba babengacacelwanga yintsingiselo yezonka, kodwa iintliziyo zabo zaqhubeka zibuthuntu ekuqondeni.+
53 Bakuwelela ngaphesheya emhlabeni, bafika eGenesarete baza bemisa ngeankile inqanawa kufuphi.+
54 Kodwa kamsinya nje bakuba bephumile esikhepheni, abantu bamqonda,
55 yaye babaleka bewujikeleza wonke loo mmandla baza baqala ukuhamba bethwele ngeenkukho abo babegula bebasa apho babeve ukuba ukhona.
56 Naphi na apho wayengena khona kwiidolophana okanye ezixekweni okanye kwiindawo ezisemaphandleni+ babebeka abo bagulayo kwiindawo zemarike, baze bambongoze ukuba bachukumise+ oku nje komphetho+ wesambatho sakhe sangaphezulu. Baphiliswa ke bonke abo bawuchukumisayo.+
Yithumele
Yithumele
Marko 6
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=41&Chapter=6&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D41%26Chapter%3D6%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ukuthembeka Kuyamkholisa UThixo
‘Yibani ngabaxelisa abo bathi ngokholo nomonde bazidle ilifa izithembiso.’—HEBHERE 6:12.
IINGOMA: 86, 54
1, 2. Luluphi uvavanyo uYifeta nentombi yakhe abajamelana nalo?
IBHINQA eliselula labaleka lisiya kuhlangabeza uyise. Lalivuya kakhulu ukumbona ebuya emfazweni. Uloyiso lwakhe olukhulu lwenza eli bhinqa lacula laza ladanisa luvuyo. Kodwa kumele ukuba oko kwenziwa nokwathethwa nguYise kwalothusa kakhulu. Wakrazula iimpahla zakhe waza ngesijwili wathi: “Awu, ntombi yam! Eneneni undenze ndagoba phantsi.” Walixelela ukuba wenze isithembiso kuYehova, esasiya kubutshintsha ngonaphakade ubomi balo. Isithembiso sakhe sasithetha ukuba, lalingasoze litshate okanye libe nabantwana. Kodwa ngokukhawuleza laphendula kamnandi, likhuthaza uYise ukuba agcine isithembiso sakhe kuYehova. Impendulo yalo yayibonisa ukuba lalinentembelo yokuba, nantoni na uYehova ayicelayo kulo, ilungile. (ABagwebi 11:34-37) Xa uYise wabona ukholo lwentombi yakhe, waba nelunda ngayo kuba wayesazi ukuba ukuvuma kwayo kwakuya kumvuyisa uYehova.
2 UYifeta nentombi yakhe babemthembe ngokupheleleyo uYehova nendlela yakhe yokwenza izinto. Bathembeka naxa kwakungekho lula. Babefuna inkoliseko kaYehova, nto leyo exabiseke ngaphezu kwayo nantoni na.
3. Kutheni umzekelo kaYifeta nentombi yakhe unokuba luncedo kuthi kule mihla?
3 Akusoloko kulula ukunyaniseka kuYehova. Simele ‘silulwele nzima ukholo.’ (Yude 3) Ukuze senjenjalo, masifunde indlela uYifeta nentombi yakhe abanyamezela ngayo uvavanyo ebomini babo. Bahlala njani benyanisekile kuYehova?
UKUNYANISEKA NAKUBA KUKHO IMPEMBELELO YEHLABATHI
4, 5. (a) Nguwuphi umyalelo uYehova awawunika amaSirayeli ekungeneni kwawo kwiLizwe Lesithembiso? (b) Ngokutsho kweNdumiso 106, kwenzeka ntoni kumaSirayeli ngenxa yokungathobeli kwawo?
4 UYifeta nentombi yakhe, babewukhumbula umphumo wokungathobeli uYehova kwamaSirayeli. Malunga neminyaka eyi-300 ngaphambili, uYehova wayeyalele amaSirayeli ukuba abulale bonke abanquli bobuxoki kwiLizwe Lesithembiso, kodwa awazange athobele. (Duteronomi 7:1-4) Uninzi lwamaSirayeli lwaxelisa amaKanan awayenqula oothixo bobuxoki nawayeziphethe kakubi.—Funda iNdumiso 106:34-39.
5 Ngenxa yokungathobeli kwamaSirayeli, uYehova akazange awakhusele kwiintshaba zawo. (ABagwebi 2:1-3, 11-15; INdumiso 106:40-43) Kumel’ ukuba kwakunzima kwiintsapho ezazimthanda uYehova ukuqhubeka zithembekile ngaloo maxesha obunzima. Sekunjalo, iBhayibhile ikhankanya ukuba babekho ababethembekile njengoYifeta nentombi yakhe, uElikana, uHana noSamuweli. Babezimisele ukuvuyisa uYehova.—1 Samuweli 1:20-28; 2:26.
6. Yiyiphi impembelelo yehlabathi ekhoyo namhlanje, yaye simele sisabele njani?
6 Kule mihla yethu, abantu bacinga baze benze njengamaKanan. Banikele ingqalelo ekuziphatheni okubi, kugonyamelo, nemali. Kodwa uYehova usinika izilumkiso ezicacileyo. Ufuna ukusikhusela ngendlela awayefuna ukukhusela ngayo amaSirayeli kuloo mpembelelo imbi. Ngaba siza kufunda kwiimpazamo zawo? (1 Korinte 10:6-11) Simele senze unako-nako ukuphepha iingcinga zehlabathi. (Roma 12:2) Ngaba singazama kangangoko ukwenza njalo?
UYIFETA WAHLALA ETHEMBEKILE PHEZU KOKUPHOXEKA
7. (a) Yiyiphi ingcinezelo uYifeta awayifumana kubantu bakowabo? (b) Wasabela njani uYifeta?
7 Ngemihla kaYifeta, amaSirayeli ayephantsi kwengcinezelo yamaFilisti nama-Amoni, ngenxa yokuba ayengamthobelanga uYehova. (ABagwebi 10:7, 8) Ukongezelela kwizizwe eziziintshaba, uYifeta wajamelana nengcinezelo yabantakwabo neenkokeli zakwaSirayeli. Ngenxa yokuba nomona nokumcaphukela, abantakwabo bamnyanzela ukuba ahambe ashiye umhlaba wakhe. (ABagwebi 11:1-3) UYifeta akazange avumele impatho-mbi yabo ukuba ichaphazele isimo sakhe sengqondo. Sikwazi njani oko? Kuba xa amadoda amakhulu olo hlanga amcenga ukuba awancede, wavuma ngoko nangoko. (ABagwebi 11:4-11) Yintoni eyenza uYifeta asabele ngale ndlela?
8, 9. (a) Yiyiphi imigaqo efumaneka kuMthetho kaMoses, emele ukuba yanceda uYifeta? (b) Yintoni eyona nto yayibalulekile kuYifeta?
8 UYifeta wayelikroti elinamandla, yaye wayeyazi kakuhle imbali yamaSirayeli noMthetho kaMoses. Indlela uYehova awayeqhubana ngayo nabantu bakhe, yamfundisa imilinganiselo kaThixo yokulungileyo nokungalunganga. (ABagwebi 11:12-27) UYifeta walusebenzisa olo lwazi ebomini bakhe xa esenza izigqibo. Wayeyazi kakuhle indlela uYehova avakalelwa ngayo ngokuba nomsindo nokuziphindezela, nendlela afuna abantu bathandane ngayo. Ukongezelela, uMthetho wamfundisa indlela amele abaphathe ngayo abantu, kuquka nabo babemcaphukela.—Funda iEksodus 23:5; Levitikus 19:17, 18.
9 Kusenokwenzeka ukuba uYifeta wancedwa ngumzekelo kaYosefu. Umele ukuba wayefundile ngendlela uYosefu awabonakalisa ngayo inceba kubantakwabo, nakuba babemcaphukela. (Genesis 37:4; 45:4, 5) Ukucingisisa ngalo mzekelo, kumele ukuba kwamnceda uYifeta asabele ngendlela eyayimkholisa uYehova. Oko kwenziwa ngabantakwabo, kwamvisa ubuhlungu nyhani uYifeta. Sekunjalo, ukulwela igama likaYehova kwakubaluleke ngakumbi kuneemvakalelo zakhe. (ABagwebi 11:9) Wayezimisele ukuthembeka kuYehova. Esi simo sengqondo samzisela intsikelelo kaYehova, yena namaSirayeli.—Hebhere 11:32, 33.
Asimele sivumele ukuphoxeka kusiyekise ukukhonza uYehova
10. Sinokuyivumela njani imigaqo yobuthixo isincede siziphathe njengamaKristu namhlanje?
10 Ngaba singafunda nto kumzekelo kaYifeta? Siya kuthini xa sivakalelwa kukuba abazalwana bethu bayasiphoxa okanye abasiphathi kakuhle? Asimele sivumele ukuphoxeka kusiyekise ukukhonza uYehova. Ungaze uyeke ukuya kwiintlanganiso zamaKristu okanye ukunxulumana nebandla. Masixelise uYifeta size sithobele uYehova. Oku kuza kusinceda simelane neemeko ezinzima size nathi sibe yimizekelo emihle.—Roma 12:20, 21; Kolose 3:13.
UKUZINCAMA KUBONISA UKHOLO LWETHU
11, 12. Sisiphi isithembiso esenziwa nguYifeta, yaye oko kwakubandakanya ntoni?
11 UYifeta wayeqonda ukuba udinga uncedo lukaThixo ukuze akhulule amaSirayeli kuma-Amoni. Wathembisa uYehova ukuba, ukuba wayenokumnika uloyiso, wayeya kunikela kuye “njengomnikelo otshiswayo” umntu wokuqala ophume endlwini yakhe ukuza kumhlangabeza xa ebuya emfazweni. (ABagwebi 11:30, 31) Kwakuthetha ukuthini oko?
12 UYehova uyakucekisa ukubingelelwa kwabantu, ngoko siyaqonda ukuba uYifeta wayengazukubingelela ngokoqobo. (Duteronomi 18:9, 10) Phantsi koMthetho kaMoses, umbingelelo otshiswayo yayisisipho umntu awayesinikela kuYehova ngokupheleleyo. Ngoko, uYifeta wayesithi, umntu anikela ngaye wayeya kukhonza emnqubeni ubomi bakhe bonke. UYehova wamphulaphula uYifeta waza wamnceda woyisa ngokupheleleyo. (ABagwebi 11:32, 33) Kodwa wayeza kunikela ngabani uYifeta?
13, 14. Amazwi kaYifeta akuBagwebi 11:35, abonisa ntoni ngokholo lwakhe?
13 Khawucinge ngoko kukhankanywe ekuqaleni kweli nqaku. Xa uYifeta wayebuya emfazweni, umntu wokuqala ukumhlangabeza yaba yintombi yakhe, umntwana wakhe wokuqala nowokugqibela! Ngaba uYifeta wayeza kusigcina isithembiso sakhe? Ngaba wayeza kunikela ngentombi yakhe ukuba iye kukhonza emnqubeni ubomi bayo bonke?
14 Imigaqo ekuMthetho kaThixo, imele ukuba yamnceda uYifeta ukuba enze isigqibo esifanelekileyo. Mhlawumbi wakhumbula amazwi akwiEksodus 23:19 athi, abantu bakaThixo bamele banikele ngokona kulungileyo kuYehova. UMthetho wawukwathi, xa umntu enze isifungo kuYehova, “makangalaphuli ilizwi lakhe. Makenze ngokwako konke okuphume emlonyeni wakhe.” (Numeri 30:2) NjengoHana, ekusenokwenzeka ukuba wayephila ngaxeshanye naye, uYifeta wayemele agcine isithembiso sakhe, nangona wayesazi ukuba oko kwakuza kuthetha ntoni kuye nentombi yakhe. Ekubeni intombi yakhe yayiza kukhonza emnqubeni, yayingasoze ibe nabantwana. Ngoko, kwakungazukubakho ndlalifa. (ABagwebi 11:34) Ngoko uYifeta wathi: “Ndiwuvulile umlomo wam kuYehova, andikwazi ukujika.” (ABagwebi 11:35) UYehova wasamkela isipho sikaYifeta waza wamsikelela. Ngaba nawe ngewawunyaniseke njengoYifeta?
15. Sisiphi isithembiso esisenzileyo, yaye sinokuzingqina njani sithembekile?
15 Xa sasizahlulela kuYehova, samthembisa ukuba siya kwenza ukuthanda kwakhe nokuba sekumnyam’ entla. Sasisazi ukuba kuza kuba nzima ukusigcina eso sithembiso ngamanye amaxesha. Sisabela njani xa sicelwa ukuba senze into esingayithandiyo? Ukuba siyazoyisa iimvakalelo zethu size sithobele uYehova, singqina ukuba sinyanisekile kwisithembiso sethu. Kusenokuba buhlungu ukuncama ezinye izinto, kodwa iintsikelelo zikaYehova esiza kuzifumana azinakuthelekiswa nanto. (Malaki 3:10) Kodwa kuthekani ngentombi kaYifeta? Yasabela njani kwisithembiso sikayise?
16. Intombi kaYifeta yasabela njani kwisithembiso sikayise? (Jonga umfanekiso osekuqaleni.)
16 Isithembiso sikaYifeta, sasahlukile kwesikaHana. UHana wathembisa ukunikela ngonyana wakhe uSamuweli ukuba akhonze emnqubeni njengomNaziri. (1 Samuweli 1:11) UmNaziri wayevumelekile ukutshata, abe nentsapho. Kodwa intombi kaYifeta yanikelwa “njengomnikelo otshiswayo,” ngoko yayingazukulungcamla uvuyo lokuba ngumfazi nomama. (ABagwebi 11:37-40) Khawufan’ ucinge nje! Yayisenokutshata neyona nzwana ilungileyo eyayikho ngelo xesha, kuba uyise wayeyinkokeli kwaSirayeli. Kodwa ngoku yayiza kuba ngumkhonzi oqhelekileyo emnqubeni. Yasabela njani le ntwazana? Yabonisa ukuba inkonzo yayo kuYehova yayiyeyona nto ibalulekileyo ngokuthi kuyise: “Yenza kum ngokuvumelana noko kuphume emlonyeni wakho.” (ABagwebi 11:36) Yancama umnqweno wokwemvelo wokuba nomyeni nabantwana ukuze ikhonze uYehova. Sinokuwuxelisa njani umoya wayo wokuzincama?
Intombi kaYifeta yancama umnqweno wokwemvelo wokuba nomyeni nabantwana ukuze ikhonze uYehova
17. (a) Sinokuluxelisa njani ukholo lukaYifeta nentombi yakhe? (b) Amazwi afumaneka kumaHebhere 6:10-12, akukhuthaza njani ukuba ube nomoya wokuzincama?
17 Amawakawaka amaKristu aselula ancama ukutshata okanye ukuba nabantwana, okwangoku. Ngoba? Kuba afuna ukunikela ingqalelo ekukhonzeni uYehova ngokuzeleyo. Kwakhona, uninzi lwabo sele bekhulile bancama ixesha ebebenokulichitha nabantwana okanye abazukulwana babo. Banikela ngexesha namandla abo kuYehova. Abanye basebenza elwakhiweni, okanye baye kwiSikolo Sabavangeli BoBukumkani baze bafudukele kumabandla adinga abavakalisi abangakumbi. Abanye benza amalungiselelo okwandisa ubulungiseleli babo ngexesha leSikhumbuzo. UYehova akasoze akulibale ukuzincama ngothando kwabo bonke aba bathembekileyo. (Funda amaHebhere 6:10-12.) Kuthekani ngawe? Ngaba ukulungele ukuncama okuthile ukuze ukhonze uYehova ngakumbi?
SIFUNDE NTONI?
18, 19. Sifunde ntoni kwingxelo yeBhayibhile engoYifeta nentombi yakhe, yaye sinokubaxelisa njani?
18 Wancedwa yintoni uYifeta ukuze akwazi ukumelana neengxaki zakhe? Wavumela uYehova ukuba amkhokele xa esenza izigqibo. Wakhetha ukuba angaphenjelelwa ngabantu ababemngqongile, ibe wahlala ethembekile nakuba abanye babemdanisa. UYehova wamsikelela uYifeta nentombi yakhe ngokuzincama kwabo, waza wabasebenzisa bobabini ukuhambisela phambili unqulo olunyulu. Naxa abanye bayekayo ukwenza okulungileyo, uYifeta nentombi yakhe baqhubeka bethembekile kuYehova.
19 IBhayibhile ithi, ‘Yibani ngabaxelisa abo bathi ngokholo nomonde bazidle ilifa izithembiso.’ (Hebhere 6:12) Masixelise umzekelo kaYifeta nentombi yakhe, sisazi ukuba, xa siqhubeka sithembekile kuYehova, uya kusisikelela.